Kada je McDonald's odlučio da se preseli u 9-spratnu zgradu u zapadnoj petlji Čikaga, kompanija je zamislila novo sedište koje će govoriti o sve urbanijoj i zdravstveno svesnoj kulturi.\nDa bi taj potez bio arhitektonski događaj vredan svog poslovnog uticaja, McDonald's je angažovao ne jednu, već dve dizajnerske firme - arhitekte za enterijerni dizajn IA i studio O + A - kako bi zgradu za zaposlene pretvorili u prostor koji slavi duh kompanije.\nIz tog razloga novo sedište McDonald's kompanije je zamišljeno kao deo korporativnog štaba, i deo kulturnog centra, škole i muzeja istorije. Klasični radni prostori i sale za sastanke koje su dizajnirali arhitekte za enterijer su u interakciji sa radnim prostorima koje je dizajnirao studio O + A i koji imaju izgled i osećaj ugostiteljskih objekata.\nPrema dizajnerskom timu, svaki arhitektonski gest funkcioniše samostalno i u zajedništvu sa prostorima oko njega. Svaki od devet spratova u štabu zamišljen je kao "poglavlje" koje se odvija sprat po spart. Višesmerno stepenište u centralnom atrijumu zgrade pruža upečatljivu žarišnu tačku i put za slučajnu interakciju, ali i stvara osećaj kretanja napred u mnogim pravcima odjednom, nalik stilu holandskog umetnika Morisa Eshera.\nDžinovski umetnički rad Džejkoba Hašimota kaskadno se spušta iznad stepeništa a sastoji se od stotina njegovih minijaturnih "zmajeva".\nSvaki sprat priziva specifičan element uspeha McDonald's brenda - kuhinja, ukusi, ljudi i zajednica, dok svaki sprat slavi inovacije. “Kancelarije se prilagođavaju različitim stilovima rada, pružajući raznovrsne postavke za povremene interakcije ili više formalnih sastanaka. Osoblje može koristiti niz privatnih i zajedničkih oblasti koje su dizajnirane da promovišu produktivnost i efikasnost, pa im je tako na raspolaganju i velika terasa na kojoj mogu uživati u pauzi od posla, razgovarati i razmenjivati ideje.\nU okviru prostora se nalazi i muzej, dinamična promenada sa galerijskim prostorom i mnoge izložene igračke iz Happy Meal obroka.\nFoto Garrett Rowland


Trezvenjaci skloni depresiji | Novosadski informativni portal 021\nTrezvenjaci skloni depresiji\nAlkoholizam i depresija često se dovode u vezu, ali je jedna norveška studija pokazala da nijedna krajnost nije dobra.\nNajveći trezvenjaci skloniji su depresiji nego umereni uživaoci kapljice.\nNorveški naučnici ustanovili su da oni ljudi koji apstiniraju od alkohola imaju veći rizik za pojavu depresije, nego oni koji piju umereno.\nIstraživači su koristili podatke iz zdravstvene studije Nord-Trondelag o navikama pijenja i mentalnom zdravlju više od 38.000 učesnika. Oni koji su naveli da uopšte ne piju alkohol, dve nedelje nakon prvog ispitivanja češće su bili depresivni nego oni koji su pili umerene količine alkohola, što iznosi ne više od jednog alkoholnog pića na dan kod žena i ne više od dva kod muškaraca.\nNajveći rizik za depresiju naučnici su uočili kod onih koji su bili najveći trezvenjaci. Objašnjenje bi možda moglo da se nađe u činjenici da je 14% trezvenjaka nekad preterano uživalo u alkoholu, mada istraživačima nije baš jasno zašto je depresivnije onih 86 odsto.\nNaučnici pretpostavljaju da u društvima u kojima je ispijanje alkohola uobičajeno, poput Norveške, trezvenjaci možda pripadaju društveno marginalizovanim grupama ili imaju neku osobinu koja uzaziva depresivna stanja.


"S obzirom na to da je situaciju u kojoj samo on treba da napusti Savjet ministara, a da dođu oni koji su izbor građana Republike Srpske nazvao potencijalnom najgorom vlašću u istoriji BiH, Mirko Šarović je sve rekao šta misli o građanima Republike Srpske i pokazao koliko drži do njihovog mišljenja i izborne volje birača, a na taj način i do same Republike Srpske", istakao je Kovačević.\n"To je upravo to što on i SDA priželjkuju - da se u potpunosti izignoriše izborna volja građana Republike Srpske i da Šarović, iako su mu građani na izborima poručili da ga ne žele na bilo kakvoj poziciji, bude taj koji će nastaviti lažno da se predstavlja da navodno radi u ime Republike Srpske, a ustvari samo radi na njenu i štetu njenih građana", istakao je Kovačević.\n"Mi bismo voljeli da su napravili bilo kakav rezultat za Republiku Srpsku, međutim rezultati su izostali. I što je bilo rezultata njihovog rada, bili su direktno usmjereni protiv Republike Srpske i njenih građana, a najsvježiji primjer je njegov glas za usvajanje izvještaja Agencije za razvoj visokog obrazovanja i osiguranje kvaliteta BiH koja je donijela brojne negativne odluke po sistem visokog obrazovanja u Srpskoj", konstatovao je Kovačević.\n"Oni su definitivno najgora vlast u istoriji Republike Srpske i BiH, koja je nanijela najviše štete Republici Srpskoj kako na domaćem tako i na međunarodnom terenu. To potvrđuju i protekli izbori kada su građani prepoznali njihove štetne poteze i pokazali šta misle o mandatu SDS-a i PDP-a na nivou BiH kada su, iako gubitnici, i tada prihvatili pozicije koje uzurpiraju evo već petu godinu", naveo je Kovačević.\n"S toga mu poručujemo da bi mu najbolje bilo, kada se već bavi bajkama i basnama, da se posveti i njihovom čitanju, a nas, koji smo rezultat izborne volje građana Srpske, treba da ostavi da radimo, jer su birači prozreli njegove bajke, kao i njegov panični strah od brojnih predmeta koji se nalaze u ladicama Tužilaštava BiH a koji se tiču njega i njegove prošlosti", istakao je portparol SNSD-a.\n"SNSD tu nikada nije bio problem niti će biti. Što se nas tiče taj posao je mogao biti završen još prije godinu dana", zaključio je portparol SNSD-a Radovan Kovačević.\nKovačević: Vjerujem da će DNS i SNSD nastaviti da rade zajedno u korist Srpske\nANP - Paravan SDA za sprečavanje formiranja vlasti


Državama EU u narednih deset godina nedostajaće 11 miliona zdravstvenih radnika - Biznis i Finansije\nHome\tVestiEkonomija\tDržavama EU u narednih deset godina nedostajaće 11 miliona zdravstvenih radnika\nPrema izveštaju Evropske komisije, državama EU u narednih deset godina nedostajaće 11 miliona zdravstvenih radnika. Kako pokazuje istraživanje, samo u 2018. godini u EU radilo je blizu dva miliona medicinara iz drugih zemalja.\n„Demografski se čitav region prazni. Odlaze ljudi različitih profila, kako oni visoko obrazovani, tako i svi drugi koji imaju kvalifikacije koje su tražene, a nisu vrednovane na ovim prostorima. Kada je reč o zdravstvu, ne postoji samo problem sa lekarima, odlazi i srednje kvalifikovan kadar poput patronažnih i medicinski sestara, tačnije sve ono što je u drugim zemljama deficitarno, a u vezi je sa brigom o zdravlju i socijalnom politikom“, kaže za Biznis.rs Zoran Stojiljković, predsednik Ujedinjenog granskog sindikata „Nezavisnost“.\nOko 50.000 ljudi godišnje odlazi na rad u inostranstvo, što je tokom pandemije samo privremeno zaustavljeno, upozorava Stojiljković i napominje da se o ovome mora vodititi računa jer će Srbija ostati bez kvalifikovane radne snage, pa će problem nezaposlenosti rešavati sve manjim brojem ljudi u radnom statusu.\n„Doći ćemo u situaciju da nije problem nezaposlenost, već kvalitetna zaposlenost, što znači dostojanstven rad, koji pored toga što je ugovoren, treba da bude pristojno i na vreme plaćen“.\nKako navodi Stojiljković, kada je reč o zdravstvu, jedini način da se izađe iz ovog problema jeste da se više ulaže. Da se napravi odgovarajuća mreža zdravstvenih ustanova i obezbedi kvalitetan posao, društveni standard i pristojne zarade ljudima kako ne bi odlazili već kao specijalizanti ili odmah nakon studija.\n„Ako je nešto pandemija morala da promeni u ekonomskoj neoliberalnoj logici, to je shvatanje da morate imati važne resurse koji su bitni za kvalitet života građana. To znači da razvijate zdravstvo i to pre svega javno, jer vas je i to ruinirano zdravstvo kako-tako spasilo tokom pandemije“, kaže Stojiljković.\nUntrašnje migracije veliki problem\nU Srbiji, prema poslednjim podacima Lekarske komore Srbije, ima 34.014 lekara sa važećom licencom za rad. Ipak, ono što predstavlja veliki problem zdravstvenog sistema jesu unutrašnje migracije i nedostatak lekara u ruralnim sredinama.\n„Srbija nema problem sa nedostatkom lekara jer je, posmatrano statistički, po broju lekara na 100.000 stanovnika, naša zemlja u proseku Evropske unije. Problem u praksi sa kojim se suočavaju zdravstvene ustanove u Srbiji, posledica je unutrašnjih migracija stanovništva koje neminovno utiču i na teritorijalnu raspoređenost lekara. Konkretno, najveći broj lekara koncentrisan je u četiri najveća grada, koji su istovremeno i univerzitetski centri, dok se ruralne sredine, koje generalno imaju problem sa odlaskom ljudi, suočavaju i sa problemom nedostatka lekara“, objašnjava za Biznis.rs dr Milan Dinić, direktor Lekarske komore Srbije.\nOdgovarajući na pitanje na koji način Srbija može da zaustavi trend odlaska zdravstvenih radnika, naš sagovornik napominje da je jedna od ključnih stvari razvijanje strategije za zapošljavanje mladih lekara, odnosno omogućavanje mladim lekarima da po završenom medicinskom fakultetu odmah dobiju posao.\n„Sigurno je da su bolji finansijski uslovi jedan od dominantnih razloga za odlazak na rad u inostranstvo, ali su lekarima jednako značajni i bolji uslovi rada, veće mogućnosti za profesionalno usavršavanje i napredovanje, kao i društveni status koji lekari imaju u razvijenim zemljama, a koji je poslednjih decenija značajno urušen u Srbiji“, navodi Dinić.\nPrema njegovim rečima, Lekarska komora Srbije je poslednjih godina bila uključena u projekat izrade kadrovskog plana u zdravstvu i plan mreže zdravstvenih ustanova.\n„Radi se i na integraciji privatnog sektora u zdravstveni sistem Srbije, pa očekujemo da će u narednom periodu, nakon što epidemija korona virusa bude stavljena pod kontrolu, zdravstveni sistem moći efikasnije da odgovori na potrebe građana na celoj teritoriji Srbije“, zaključuje Dinić.


Otvorena nova filijala Vojvodjanske banke u Beogradu\nKlijenti Vojvodjanske banke od danas mogu da koriste sve usluge i da se informišu o proizvodima posebno kreiranim za njih u novootvorenoj filijali u Bulevaru kralja Aleksandra u Beogradu, izjavio je direktor funkcije Upravljanja mrežom u Vojvodjanskoj banci Marko Prokić.\nProkić je, na svečansti otvaranja filijale Vojvodjanske banke na adresi Bulevaru kralja Aleksandra 74, rekao da će banka biti na usluzi klijentima od 9 do 16.30 svakog dana.\nPrema njegovim rečima, novootvorena filijala deo je bogate mreže Vojvodjanske banke, koja broji 106 poslovnica kojim pokriva sve regione Srbije.\n“Sjajna je lokacija i sigurno je da ćemo biti dostupni klijentima i da će svaki klijent u našoj velikoj paleti proizvoda i usluga pronaći nešto što njemu odgovara”, rekao je Prokić i pozvao sve klijente da posete Vojvodjansku banku na novoj lokaciji.\nProkić je kazao da Vojvodjanska banka svakog dana nastoji da unapredi svoje proizvode i usluge, kako bi bili što atraktivniniji za tržište Srbije.\nReprezentativka Srbije u streljaštvu Andrea Arsović, koja je prisustvovala svečanosti otvaranju nove filijale, kazala je da je za sportiste iz Srbije veoma značajno to što je Vojvodjanske banka četiri olimpijska ciklusa bila uz njih.\n“Nama je to od velikog značaja i zbog toga se trudimo i imamo mogućnost da ostvarimo vrhunske rezultate. Zahvaljujem ljudima iz Vojvodjanske banke što prepoznaju sport kao mesto za ulaganje”, rekla je Andrea Arsović, koja je i članica Olimpijskog tima Srbije čiji je sponzor Vojvodjanska banka.\nAndrea Arsović poželela je sreću, uspeh i što veći broj klijenata Vojvodjanskoj banci.


Da li je Černobilj i dalje radioaktivan? | Srednje škole\nNovosadska gimnazijalka dobila nagradu od Gugla 08/10\nApp za fotografije ustvari to više nije? 09/07\nNakon prikazivanja serije “Černobilj” ova destinacija postala je veoma popularna, ali koliko je opasno ići tamo?\nČernobiljska katastrofa je nuklearna nesreća koja se dogodila 26. aprila 1986. u nuklearnoj elektrani Lenjin u blizini grada Pripjat u Ukrajini. Smatra se da je to najveća ekološka katastrofa u istoriji nuklearne energije.\nDanas, u zoni isključenja, koja se prostire na 1000 kvadratnih kilometara i dalje postoje ograničenja. Nekoliko porodica tamo žive i dalje, ali veći deo oblasti je i dalje kontaminiran. Ova zona je i dalje van limita sa razlogom.\nČernobilj je postao veoma popularna turistička destinacija, ali ljudi mogu da posećuju oblasti koje su odobrene kao bezbedne od strane vlasti. Ipak, i dalje postoji radijacija na ovim mestima, ali je veoma mala, navode stručnjaci.


NABAVKA PLOVILA ZA SPAŠAVANJE\nOpština Kotor je partner na projektu TELE.DOC koji je odobren za finansiranje u okviru Interreg IPA programa prekogranične saradnje Hrvatska, BiH i Crna Gora. Ovaj projekat ima za cilj poboljšanje liječenja pacijenata sa traumom ulaganjem u postojeće zdravstvene usluge koje nude tri bolnice koje su partneri na projektu, Opšta bolnica Kotor, Opća bolnica Dubrovnik i JU Kantonalna bolnica ‘Safet Mujić’ Mostar. Opština Kotor je kroz ovaj projekat nabavila specijalizovano plovilo za spašavanje unesrećenih na moru i za prevoz morskim putem zbog bržeg zbrinjavanja pacijenata sa traumom. Plovilo koje je opremljeno i ronilačkom opremom za dva ronioca, Opština je ustupila Službi zaštite i spašavanja za koju je i obavljena ova nabavka.\nPrimopredaja i pokazna vježba Službe zaštite i spašavanja organizovani su danas na pristaništu ispred Centra za kulturu “Nikola Đurković”.\nDogađaju su prisustvovali predsjednik Opštine Kotor Vladimir Jokić, komandir Službe zaštite i spašavanja Maksim Mandić, kao i predstavnice Kancelarije za međunarodne projekte, Nađa Radulović i Lena Pasinović.\nPredsjednik Opštine, Vladimir Jokić tom prilikom je istakao da je nabavka ovog plovila od velikog značaja ne samo za Kotor već i za regiju Boke Kotorske zbog mogućnosti prevoza ljudi kojima je potrebna hitna medicinska intervencija morskim putem do Specijalne bolnice za ortopediju, neurohirurgiju i neurologiju „Vaso Ćuković“ u Risnu, i Opšte bolnice u Kotoru, kao i drugih zdravstvenih centara u Boki Kotorskoj.\nKomandir Službe zaštite i spašavanja Maksim Mandić izrazio je zahvalnost predsjedniku Jokiću i Opštini Kotor na donaciji plovila za spašavanje na moru napravljenog prema njihovim zahtjevima, a koje će biti od velikog značaja posebno u toku velikih gužvi koje su uobičajne u Kotoru u ljetnjim mjesecima.\nOpština Kotor nastaviće da povlači bespovratna sredstva iz EU fondova u cilju poboljšanja kvaliteta života svih građana Kotora.


Vesti: Da li Erdogan može da se nametne kao zaštitnik svih muslimana u svetu /video/ - 27.10.2020, Sputnik Srbija\nVesti: Da li Erdogan može da se nametne kao zaštitnik svih muslimana u svetu /video/\nPratite vesti Radija Sputnjik. 27.10.2020, Sputnik Srbija\nOtvaranjem teme „kosovske kulturne baštine“, na festivalu „Mirdita“ promovisan novi model otimanja srpskih manastira na Kosovu, smatra bivši ambasador u UNESK-u Darko Tansković.\nPredlog turskog predsednika o dve države na podeljenom Kipru analitičari vide kao pokušaj Redžepa Tajipa Erdogana da se nametne kao čovek koji je zaštitnik muslimana i njihov predvodnik svuda u svetu.\nSedam dana pred izbore Donald Tramp uspeo je da postavi i trećeg sudiju Vrhovnog suda. To je institucija koja ima ključnu ulogu ako postane nemoguće da se utvrdi koji kandidat ima većinu na izborima.\nU Srbiji rekord po pitanju novoobolelih virusom korona, preko 1.000 u jednom danu. Istraživali smo – šta će biti sa 64.000 ljudi povezanih sa ugostiteljstvom ukoliko se u narednom periodu ponovo zategnu mere.


Radovi na obilaznici oko Beograda kod Voždovca od 1. februara - Gradjevinarstvo.rs\nRadovi na obilaznici oko Beograda kod Voždovca od 1. februara\n26.01.2018. | Blic\nRadovi na Obilaznici oko Beograda, kod isključenja za Bubanj potok na opštini Voždovac, počeće 1. februara, najavila je danas (26.01.2018) ministarka građevinarstva, saobraćaja i infrastrukture Zorana Mihajlović. Ona je prilikom obilaska te lokacije istakla da je reč o obilaznici na koju se čekalo 30 godina, kao i da će se na tom delu obilaznice raditi 19,5 kilometara puta.\nIpak, ovo je samo deo Obilaznice kakva je prvobitno zamišljena, pošto čak i kada ovaj deo bude završen 2020. godine, preostaće treća deonica od Bubanj potoka do Pančeva dugačka 31 kilometar. Podsetimo, saobraćajnica koja bi trebalo da rastereti gradsku zonu od tranzitnog saobraćaja, sastoji se od tri deonice - „A” od Batajnice do Dobanovaca (9,7 km), „B” od Dobanovaca do Bubanj potoka (37,3 km) i „C” od Bubanj potoka do Pančeva (31 km).\nIz Puteva Srbije kažu da će obilaznica ići od Batajnice do Bubanj potoka, navodeći da je jedan deo od Batajnice do Ostružnice urađen, a kod Ostružnice se radi most čiju izgradnju finansira Evropska investiciona banka.\n- Ostalo je da se uradi deo do Bubanj potoka, pa će za tri godine Beograd dobiti novu obilaznicu koja će izmestiti sav teretni saobraćaj iz centra Beograda - kažu iz Puteva Srbije.\n- Procenjuje se da će se na toj teritoriji izgraditi 300.000 kvadratnih metara komercijalnog prostora, gde očekujemo otvaranje nove fabrike - najavio je predsednik opštine Voždovac Aleksandar Savić.\nGradnja Obilaznice oko Beograda počela je, verovali ili ne, pre 28 godina! Kompletna trasa je dugačka 78 kilometara.


Sedam ruskih kompanija među 100 najvećih izvoznika oružja u svetu - 13.09.2016, Sputnik Srbija\nSedam ruskih kompanija među 100 najvećih izvoznika oružja u svetu\nSedam najvećih ruskih vojnih kompanija u 2015. godini zaradilo je 20,5 milijardi dolara, sledi iz rejtinga „Difens njuz“. 13.09.2016, Sputnik Srbija\n21:20 13.09.2016 (Osveženo: 01:39 26.08.2021)\nSedam najvećih ruskih vojnih kompanija u 2015. godini zaradilo je 20,5 milijardi dolara, sledi iz rejtinga „Difens njuz“.\nNajbolju poziciju među ruskim proizvođači oružja zauzeo je koncern „Almaz Antej“. Prema podacima lista, u 2015. godini kompanija je zaradila 6,9 milijardi dolara. To je obezbedilo „Almaz Anteju“ 11. mesto na svetskoj listi.\nSledeća ruska kompanija na spisku je „Ujedinjena korporacija za proizvodnju aviona“ — 16. mesto. Ona je prošle godine zaradila 4,6 milijardi dolara. Za njom slede „Helikopteri Rusije“ na 27. mestu sa 3,2 milijarde dolara. Korporacija „Taktičko raketno naoružanje“ je zaradila u 2015. godini 2,4 milijarde dolara, što je omogućilo da se nađe na 37. mestu.\nNa listi su se našli još i koncern „Radioelektronske tehnologije“ (1,7 milijardi dolara, 48. mesto), „Uralvagonzavod“ (milijardu dolara, 60. mesto), „RTI“ (0,7 milijardi dolara, 83. mesto).\nRejting najvećih svetskih proizvođača naoružanja „TOP-100“ sastavlja „Difens njuz“ od 2000. godine i jedan je od najuglednijih u svetu.


Jugoslavija prestala da postoji - 2002-03-14\n14 mart, 2002\nSporazum o novim odnosima Srbije i Crne Gore, koji je usaglašen uz posredovanje Evropske unije, potpisali su u Beogradu jugoslovenski predsednik Vojislav Koštunica, crnogorski predsednik Milo Ðukanoviæ, premijeri Crne Gore i Srbije, Filip Vujanoviæ i Zoran Ðinðiæ, federalni vicepremijer Miroljub Labus i evropski komesar za spoljnu politiku i bezbednost Havjer Solana.\nPrema sporazumu, ta država imaæe predsednika koji je ujedno i premijer, zatim jednu stolicu u Ujedinjenim nacijama i dva odvojena ekonomska sistema koji treba da se harmonizuju uz pomoæ Evropske unije u naredne tri godine. Predsednik Srbije i Crne Gore, koga bira skupština, ujedno je i premijer i on predlaže sastav saveta ministara. A ministarski savet æe imati pet resora - spoljne poslove, odbranu, meðunarodne ekonomske odnose, unutrašnje ekonomske odnose i zaštitu ljudskih i manjinskih prava. Sporazumom je predviðeno da Vojskom Srbije i Crne Gore komanduje Vrhovni savet odbrane, koga æe èiniti tri predsednika i koji odluèuju konsenzusom. Evropska unija dala je garancije da dogovoreni principi ustavnog ureðenja neæe predstavljati prepreku za brzo zakljuèivanje Sporazuma o stabilizaciji i asocijaciji.\n”Sporazum o preureðenju odnosa Srbije i Crne Gore predstavlja politièki dogovor koji æe najpre biti upuæen trima skupštinama na usvajanje,“ izjavio je jugoslovenski predsednik Koštunica.\nPredsednik Crne Gore Milo Ðukanoviæ ocenio je da je njegova država ovim sporazumom oèuvala sve ekonomske reforme koje je do sada postigla, ukljuèujuæi i uvoðenje eura. Visoki predstavnik Evropske unije Havijer Solana izjavio je da danas nije kraj bilo èega, veæ poèetak novog poglavlja koje æemo zajedno ispisati i koji æe nas dovesti u èlanstvo Evropske unije.\nPotpredsednik Savezne vlade Miroljub Labus izjavio je da æe politièke institucije nove zajednice delovati kao u konfederaciji, a da æe u ekonomskoj sferi postojati dva tržišta. ”To su bili dugi i teški pregovori, neko je zadovoljan više, neko manje, ja ne krijem da nisam sreæan, ali to je realnost. Osnovni razlog što sam ja na kraju pristao jeste što je ovo bio jedini naèin da nastavimo svoj put u Evropu i to je od najveæeg nacionalnog interesa,“ rekao je Labus.\nMeðu brojnim komentarima na potpisani sporazum koji su se mogli èuti u Beogradu, karakteristièan je onaj koji je izrekao predsednik Politièkog saveta Demohrišæanske stranke Srbije Milan St. Protiæ. ”Sporazumom su ispunjeni zahtevi Crne Gore, a pri tome se uopšte nije vodilo raèuna o interesima Srbije, a èinjenica da su tržišta ostala razdvojena pokazuje da rešenje koje je dogovoreno zapravo predstavlja konfederaciju ili savez dve države,“ kaže Protiæ.\nPredsednik Politièkog saveta Grupe 17 plus Predrag Markoviæ smatra da je postignutim dogovorom Crna Gora saèuvala svoj ekonomski sistem koga se u meðuvremenu domogla, a Srbija je saèuvala kosovski problem koji je i do sada imala. Markoviæ kaže da razlièita tumaèenja istog sporazuma govore o tome da su u pregovorima uèestvovali ljudi koji su zastupali interese Crne Gore i, kako je rekao, ”Srbijice,“ i takav dogovor je i postignut. A on predstavlja legalizacija postojeæeg stanja i nije stvorio efikasnu državu, ocenio je Markoviæ.


Ambasada Rusije u BiH: Reagovaćemo na zbližavanje BiH i NATO-a\nVojnici Oružanih snaga BiH po odlasku rotacije u NATO misiju u Afganistan, juni 2019\n"U slučaju praktičnog zbližavanja Bosne i Hercegovine (BiH) i NATO-a, naša zemlja će morati reagovati na ovaj neprijateljski korak", saopštila je 18 marta Ambasada Rusije u BiH povodom, kako su naveli, "reakcija na brojne publikacije koje hvale prednosti članstva BiH u NATO".\nU saopštenju nije pojašnjeno na koje se publikacije misli.\nBosna i Hercegovina je 5. decembra 2018. godine primljena u Akcioni program za članstvo (MAP). Godinu nakon toga, Predsjedništvo BiH je donijelo odluku o prihvatanju dokumenta nazvanog Program reformi koji je trebao značiti i nastavak puta zemlje prema čvršćoj integraciji u Sjevernoatlantski savez (NATO).\nPredsjedništvo BiH šalje Program reformi u sjedište NATO-a\nProgram reformi se ne razlikuje od Godišnjeg nacionalnog plana (ANP) koji priprema svaka država koja želi da postane članica NATO saveza. Radi se o planu postignuća i planirane reforme u više oblasti između, ostalog političkih, sigurnosnih, pravnih i odbrambenih reformi.\n"Pozivamo BiH prijatelje da dobro razmisle, da izvagaju sve 'za' i 'protiv', da uzmu u obzir mišljenje svih stanovnika zemlje koji su daleko od konsenzusa o ovom pitanju", navodi se u saopštenju za javnost iz Ambasade Rusije u Bosni I Hercegovini.\nSaopštenje Ruske ambasade u BiH dolazi dan nakon što je konstituisana Komisija Bosne i Hercegovine za saradnju sa NATO-om.\nU Sarajevu formirana Komisija BiH za saradnju sa NATO-om\nOva komisija je konstituisana na osnovu odluke Vijeća ministara od 24. februara 2021.\nTakođe, mandat komisije je da organizuje i rukovodi izradom godišnjih dokumenata Programa reformi u okviru saradnje Bosne i Hercegovine i NATO-a i da ih dostavlja Vijeću ministara na razmatranje i usvajanje.\nKomandant NATO Štaba u Sarajevu, brigadni general Eric Foklestad je, nakon konstituirajuće sjednice, 17. marta, naglasio kako sve odluke vezane za Sjevernoatlantski savez donosi država BiH.\n"NATO je rekao da vrata za BiH ostaju otvorena i da samo ova zemlja može odlučiti da li će se priključiti, da li će ući. Važna stvar za obje strane je da postoje međusobni odnosi. Ni jedna zemlja se ne može sama suprotstaviti sigurnosnim izazovim današnjice, bilo da se radi o odgovoru na globalnu pandemiju, na prirodne katastrofe, organizovani kriminal, ilegalne migarcije ili neki drugi sigurnosni problem. Nema sumnje da smo zajedno jači", istakao je Foklestad.\nAmbasada Sjedinjenih Američkih država u Bosni i Hercegovini pozdravila je uspostavu Komisije za saradnju s NATO-om kao i Program reformi koje je usvojilo Vijeće ministara BiH na sjednici 24. februara.\n"Ova komisija će omogućiti BiH da efikasnije koordinira i implementira Program reformi. Ove reforme kreću od modernizacije odbrane do bolje uprave i vladavine prava, te su komplementarne s evropskim putem BiH", navedeno je u zvaničnoj objavi ambasade SAD u BiH.\nTakođe se navodi da će Sjedinjene Države nastaviti podržavati reforme usmjeravane procesom Programa reformi.\nVijeće ministara BiH je 24. februara usvojilo dokument "Realizacija Programa reformi BiH 2019 - 2020", koji sadrži tabelarni prikaz provedenih aktivnosti nadležnih institucija u BiH u vezi sa političkim i ekonomskim pitanjima, odbrambenim i pitanjima sigurnosti, te resursima i pravnim pitanjima.\nMinistarstvo vanjskih poslova je dobilo zadatak da u saradnji sa Ministarstvom odbrane BiH započne proceduru izrade "Programa reformi Bosne i Hercegovine 2020 – 2021".\nTrenutno Bosna i Hercegovina učestvuje u Akcijskom planu za članstvo (MAP) i jedina je država u tom statusu, nakon što su u članstvo primljene Sjeverna Makedonija u martu 2020. godine i Crna Gora u junu 2017.


UEFA: Bez sumnjivih uplata na meč Spartak - Radnički - BKTVNews\nUEFA: Bez sumnjivih uplata na meč Spartak - Radnički\n16. Maj 2018. u 16:02\nPhoto: Pixabay ilustracija\nEvropska kuća fudbala iznela svoje podatke\nSporne odluke sudije Srđana Obradovića na meču Spartak - Radnički (2:0) bile su povod da arbitar iz Jagodine bude pozvan na saslušanje posle čega mu je određen pritvor od 48 sati.\nOčigledne sudijske greške bile su povod i za polemiku po pitanju eventualnih veza deloca pravde sa kladionaicama. Fudbalski savez Srbije tim povodom je odmah zatražio podatke od stručnog tima UEFA koji se bavi sprečavanjem nameštanja utakmica, a iz Evropske fudbalske unije stigao je odgovor da povećanih i sumnjivih uplata nije bilo, saznaje Sportski žurnal.\nFSS nezadovoljan sudijama: Nova komisija sa odrešenim rukama!\nPodsetimo, duel u Subotici predstavljao je direktan okršaj rivala za mesto u kvalifikacijama Lige Evrope, a Spartak je pogocima iz jedanaesterca prišao internacionalnoj pozornici. Konačan putnik u Evropu znaće se sutra po završetku duela poslednjeg kola plej-ofa u kojem se od 19 časova sastaju Partizan i Spartak, odnosno Radnički i Napredak.\nTagovi: Obradović, MUP, UEFA,


Jednim klikom na telefonu mogu se pratiti kretanja cijena nafte\nNACRT ZAKONA O TRGOVINI: Predviđena izrada aplikacije o cijenama nafte i naftnih derivata na benzinskim pumpama u RS\nGrađani FBiH samo jednim klikom na telefonu mogu pratiti kretanja cijena nafte i naftnih derivata na benzinskim pumpama kako bi znali gdje mogu natočiti gorivo po najpovoljnijim uslovima, a vozači u Srpskoj sličnu aplikaciju mogu očekivati tek nakon što na snagu stupi novi Zakon o trgovini.\nAndroid aplikaciju o cijenama goriva na pumpama u FBiH, koja je puštena u rad protekle sedmice, izradilo je Federalno ministarstvo trgovine u cilju bolje zaštite potrošača. Zahvaljujući ovom sistemu, na kome su prikazane cijene goriva od najnižih do najviših, vozači se u bilo koje doba dana mogu informisati o najpovoljnijim cijenama dizela i benzina.\nPokretanje slične aplikacije za android telefone u Srpskoj trenutno nije izvodljivo s obzirom na to da Ministarstvo trgovine i turizma RS, prema Pravilniku o sadržaju i načinu dostave podataka o uvozu i prometu nafte i derivata nafte koji se odnose na količinu, porijeklo, cijenu i kvalitet ("Sl. glasnik RS", br. 36/2010), podatke o gorivu dobija do 15. u mjesecu za prethodni mjesec.\n- Nacrtom zakona o trgovini, koji je Narodna skupština RS usvojila, predviđene su izmjene na način da će resorno ministarstvo od trgovaca prikupljati podatke o trgovini i trgovinskoj mreži, cijenama, promjeni cijena robe i usluga, zalihama i marži radi praćenja efekata mjera ekonomske politike u oblasti trgovine. Na taj način će se stvoriti pretpostavke da se potrošačima u Srpskoj omoguće informacije o cijenama naftnih derivata na pojedinim benzinskim pumpama- pojasnili su u Ministarstvu trgovine i dodali da bi se prijedlog novog zakona u skupštinskoj proceduri trebao naći na jesen.\nSekretar Grupacije za promet naftom i naftnim derivatima u Privrednoj komori RS Zoran Berak smatra da je aplikacija s cijenama goriva neophodna i vozačima u RS.\n- U skladu sa modernim trendovima građani bi trebalo da imaju uvid u cijene goriva. Ta aplikacija bi istovremeno dobrodošla distributerima jer bi putem te platforme mogli predstaviti svoju ponudu i približiti se kupcima - kazao je Berak.\nPredsjednik Udruženja potrošača Zvono iz Bijeljine Jovan Vasilić kaže da se cijene nafte i naftnih derivata na domaćim benzinskim stanicama mijenjaju preko noći, te da građani o tim promjenama budu upoznati tek kada dođu da natoče gorivo.\n- S druge strane, cijene se znatno razlikuju od pumpe do pumpe i to na području jednog grada. Ta razlika zna biti i do desetak feninga za litru što nije malo. Uz pomoć aplikacije građani bi mogli uštedjeti novac, a bila bi značajna i prilikom putovanja jer bi mogli planirati na kojim pumpama da toče gorivo - rekao je Vasilić.\nZoran Berak kaže da maloprodajna cijena nafte i naftnih derivata na benzinskim pumpama u Srpskoj zavisi od više faktora, prije svega od cijene sirove nafte na svjetskom tržištu, kao i kursa dolara.\n- Trenutna cijena barela sirove nafte na svjetskom tržištu je nešto iznad 63 dolara. Domaći distributeri će sniziti cijene kada se stvore uslovi - ukazao je Berak.\nIZVOR: Vebsajt eKapija, 07.07.2019.


Konferencija “Zelena energija građanima” sutra u Sarajevu – ASinfo Portal\nKonferencija “Zelena energija građanima” sutra u Sarajevu\n14.12.2021. / 14:20\nSARAJEVO – Kako bi istakla potrebu za povećanom upotrebom obnovljivih izvora energije, implementaciju mjera energetske efikasnosti, pristup prirodnom gasu te potrebnim reformama u energetskom sektoru Bosne i Hercegovine, Američka agencija za međunarodni razvoj (USAID), putem projekta Asistencija energetskom sektoru, organizuje konferenciju “Zelena energija građanima”.\nKonferencija je zakazana za sutra, 15. decembar u 10 časova, u Hotelu Hills u Sarajevu.\n“Potreba povećane upotrebe obnovljivih izvora energije, implementacija mjera energetske efikasnosti u većem obimu, pristup prirodnom gasu i potrebne reforme u svim sektorima, a sve u cilju zaštite okoliša i stvaranju preduslova građanima da poduzmu aktivnu ulogu u tranzicije energetskog sektora, teme su razgovora na konferenciji”, saopšteno je iz USAID-a.\nTokom konferencije “Zelena energija građanima”, predsjedavajući Predstavničkog doma Federalnog parlamenta, predsjedavajući Doma naroda Federalnog parlamenta, te federalni ministri energije, rudarstva i industrije, turizma, prostornog uređenja i premijeri svih deset kantona u FBiH potpisaće Povelju o građanskoj zelenoj energiji kako bi dokazali svoju predanost reformama.\nKonferenciju će otvoriti Courtney Chubb, direktorica misije USAID BiH, a konferenciju je moguće pratiti uživo putem USAID YouTube kanala kao i putem Zoom platforme koja je dostupna na linku https://us02web.zoom.us/j/81231431077.\nTagovi: usaidzelena energija\nCertifikat nas ohrabruje jer znamo s kim poslujemo\nEntiteti treba da nađu način za oporavak turističkog sektora


U Vizitorskom centru Teodora nastavljen Naučni skup „Kulturno istorijska baština juga Srbije“ – Info Centar Juga\nU Vizitorskom centru Teodora nastavljen Naučni skup „Kulturno istorijska baština juga Srbije“\nDanas je u Vizitorskom centru Teodora nastavljen Naučni skup „Kulturno istorijska baština juga Srbije“ na kojem su učestvovali predstavnici Instituta za savremenu istoriju u Beogradu, Narodnog muzeja u Leskovcu, Arheološkog instituta u Beogradu i predstavnici Opštine Lebane.\nPrisutne je najpre pozdravio domaćin današnjeg skupa, predsednik opštine Lebane, Ivan Bogdanović.\n“ I ako su istraživanja na lokalitetu Caričin grad počela još 1912. godine na ovom mestu i Lebanu uopšte, do danas nije bilo značajnijeg naučnog skupa čija je tema Justinijana prima, jedno od najznačajnijih arheoloških nalazišta u Srbiji. Sama ta činjenica naravno ne govori o nezainteresovanosti naučne i stručne javnosti za ovaj lokalitet, naprotiv, već o nedovoljnoj saradnji naučnih ustanova sa lokalnom samoupravom, što je za posledicu imalo nedovoljnu i neadekvatnu promociju ovog arheološkog bisera. Dok je u drugim delovima Srbije država ulagala i ulaže značajna sredstva za promociju Viminacijuma ili Sirmijuma, Medijana, Gamzigrada ili tvrđave Golubac na primer, dotle je naš Caričin grad decenijama ostajao sa strane i ako su ovde godinama dolazili poznati naučnici i studenti iz cele Evrope. Zbog toga , mi iz lokalne samouprave, na ovaj skup gledamo kao na prekretnicu. Na prekretnicu u boljem razumevanju i saradnji pre svega sa Narodnim muzejem u Leskovcu, zbog čega sam veom zahvalan direktorki leskovačkog muzeja i direktoru Instituta za savremenu istoriju, Momčilu Pavloviću“ – kazao je Bogdanović.\n„Da bi rezultati na promociji Caričinog grada bili vidljivi neophodan je zajednički rad, sinhronizacija aktivnosti i promišljen nastup. Predsednik Srbije Aleksandar Vučić, prilikom nedavne posete lokalitetu Caričin grad, obećao je značajna ulaganja države u opremanju samog lokaliteta ali i Vizitorskog centra što nas obavezuje da od ovog mesta napravimo centar za okupljanje arheologa, vizantologa, istoričara iz čitave Srbije, regiona i Evrope ali i turista koji su tek odnedavno počeli da otkrivaju značaj Justinijane prime. Izgovora više nema jer sve ostaje na nama, na našoj veri u uspeh i sposobnost da pokažemo da znamo i možemo, i da ćemo učiniti sve da Caričin grad bude na listi Uneska kao deo svetske kulturne baštine“ – kazao je Bogdanović.\nNakon obraćana domaćina ovog skupa Ivana Bogdanovića, predsednik opštine Lebane, prisutnima se obratio profesor dr Momčilo Pavlović koji je tom prilikom naglasio da: „Jug Srbije ima šta da ponudi. Zato sam danas ovde da podržim i podstaknem na sistematsko i kontinuirano izučavanje ukupne baštine juga Srbije od etnologije, arheologije, istorije i drugih nauka, kao i da uključimo što veći broj institucija i pojedinaca. Dolaskom u Vizitorski centar Teodora, prvo što mi je palo na pamet je sledeće, ono što ima Narodni muzej u Beogradu, ono što je odneto odavde, podhitno treba pokrenuti postupak replike i vraćanja eksponata Narodnom muzeju Leskovac a po logici replike tih stvari trebalo bi postaviti i ovde u Vizitorskom centru. Ako napravite dobre sadržaje, dobre arheološke kampove koji mogu biti međunarodni i puno drugih sadržaja kakve imaju drugi lokaliteti u svetu, ja misli da bi Caričin grad mogao da bude finansijski samoodrživ a kasnije i da donosi određene prihode“– kazao je u svom izlaganju profesor Momčilo Pavlović ponudivši svaki vid pomoći, lokalnoj samoupravi, u ime Instituta za savremenu istoriju.\nProfesor doktor Momčilo Pavlović, kazao je da je Caričin grad svetska referenca, koja prevazilazi lokalne i srpske okvire i to je tačka koju mi možemo da ponudimo čitavom svetu.\nUčesnici Naučnog skupa po završetku sastanka obišli su lokalitet Caričin grad.


Đoković protiv Nadala za titulu u Monte Karlu\nNajbolji srpski teniser Novak Đoković plasirao se u finale turnira Masters Serije u Monte Karlu koji se igra za nagradni fond od dva miliona i 750 hiljada evra.\nĐoković je u polufinalu posle velike borbe i zaostatka od 1:0 u setovima uspeo da pobedi Švajcarca Stanislasa Vavrinku i tako ode korak dalje u odnosu na prošlu godinu, kada je u polufinalu predao meč tada najboljem teniseru sveta Rožeu Federeru. Do šeste pobede u osam međusobnih duela sa Vavrinkom (pete uzastopNe) Đoković je došao posle skoro dva i po sata igre - 4:6, 6:1 i 6:3.\nNjegov protivnik u meču za titulu biće prvi reket sveta i četvorostruki uzastopni šampion u Monte Karlu - Rafael Nadal, koji je u drugom polufinalu pobedio Britanca Endija Mareja - 6:2 i 7:6 (4). Zahvaljući Đokovićevoj pobedi i Marejevom porazu, srpski teniser će zadržati treće mesto na ATP rang-listi bez obzira na ishod sutrašnjeg finala, u kojem će pobedniku pripasti hiljadu bodova i 434 hiljade evra, a poraženom 600 poena i 203 hiljade evra.\nNešto kasnije, Đoković je u paru sa Viktorom Troickim okončao takmičenje u konkurenciji dublova, pošto su ih pobedili nenad Zimonjić i Danijel Nestor - 3:6, 6:1, 10:5. Srpski-kanadski dubl za titulu će se boriti sa Amerikancima Bobom i Majkom Brajanom.


Foto: PRESS CRVENI KRST BEOGRAD\nNastavlja se humanitarna akcija za siromašnu decu. Red Info Portal poziva Vas da podržite Crveni krst Beograda u saradnji sa Maxi supermarketima zato što je #ljudski organizovati humanitarnu akciju „Jedan paketić-mnogo ljubavi“.\nOva akcija odličan je povod za praznična dobra dela pa je ovo prilika da kupovinom slatkiša, sokova, igračaka, balona i školskog pribora u 33 Maxi supermarketa širom Beograda, pomognete u pripremi novogodišnjih i božićnih paketića za siromašnu i bolesnu decu.\nVolonteri Crvenog krsta će na izlazu iz supermarketa preuzimati donacije građana. Akciji je podršku pružila i #selfieless inicijativa, kojom se pozivaju građani i kompanije da čine dobra dela drugima.\nOpširnije na linku http://www.crvenikrst011.org.rs/nastavlja-se-humanitarna-a…/ #selfieless #beograd Crveni krst Beograd Red Info Portal Delhaize Serbia


Ova knjiga je opasna za zdravlje - Domino Magazin\nNaslovna PopArt Knjige Ova knjiga je opasna za zdravlje\nOva knjiga je opasna za zdravlje\nUdžbenik ruskog profesora istorije na Univerzitetu u Permu o represijama u Staljinovo vreme proglašen je “štetnim po zdravlje učenika”.\nAutor sada tuži federalnu agenciju koja je knjigu stavila na crnu listu, tvrdeći da iza zabrane stoji jedan staljinistički pokret, piše “Dojče vele“ a prenosi B92.\nReč je o profesoru Andreju Suslovu, čiju je knjigu ruska federalna agencija za nadziranje komunikacija, informativnih tehnologija i masovnih medija “Roskomnadzor” svrstala na listu knjiga koje su “štetne po zdravlje učenika”.\nSuslov je u razgovoru za Dojče vele rekao da je knjigu zajedno sa još jednim kolegom napisao 2015. godine i da je ona objavljena uz pomoć ruske nekomercijalne organizacije “Centar za političko obrazovanje i ljudska prava”.\n“Knjiga je namenjena učenicima viših razreda i može se koristiti i izvan nastave. Knjiga pomaže učiteljima i učenicima da steknu bolji uvid u istoriju staljinizma i njegove posledice”, kaže Suslov.\nZa vreme predstavljanja knjige regionalna ministarka obrazovanja u Permu čak je ponudila da se knjiga objavi i na internet stranici Ministarstva, što je kasnije i urađeno. Međutim, kada je Roskomnadzor knjigu okarakterisao kao „opasnu po zdravlje učenika”, knjiga je odmah nestala s tog portala.\nPored toga, državno tužilaštvo je od „Centra za političko obrazovanje i ljudska prava” zatražilo da na svojoj stranici napomene da se knjiga preporučuje samo osobama starijim od 18 godina. Suslov i Centar su Okružnom sudu u Permu podneli tužbu protiv Roskomnadzora.\nSuslov tvrdi da su aktivisti staljinističkog pokreta „Sut vremeni” protiv njegove knjige. Poslali su pisma na različite adrese u vlasti, a u leto 2016. godine je Roskomnadzor izvesnog stručnjaka Dmitrija Usuna opunomoćio da napiše stručni izveštaj o knjizi. Suslov pretpostavlja da je Usun povezan sa pokretom “Sut vremeni”.\nStručnjaci su došli do zaključka da „knjiga promoviše “društvena i antidržavna uverenja”.\nPavel Gurjanov iz lokalnog pokreta „Sut vremeni” u Permu je izjavio za DV da podržava odluku Roskomnadzora. „Rad Centra za političko obrazovanje i ljudska prava na takvim obrazovnim metodama je samo pokriće za ideološko i političko ispiranje mozga dece u Permu koje se dešava u interesu inostranih sponzora ove organizacije”, kaže Gurjanov.\nAutor knjige Suslov tvrdi da mu analiza knjige od Roskomnadzora nanosi štetu i zahteva da se ta analiza ukloni sa njihove internet-stranice.\n“Ovo je presedan. Sve se može okarakterisati kao opasnost za zdravlje đece”, kaže Suslov.\nPrethodni članak8 najboljih saveta o hrani\nSledeći članakAko hoćete da se tetovirate pogledajte ovo


Lotex Group doo se opredelila za IS SIMA | SET plus plus\nPri osnivanju ogranka u Srbiji kompanija Lotex Group doo je prepoznala značaj implementacije poslovnog informacionog sistema kako bi mogla da prati i ima uvid u svoje poslovanje. Na veliku radost možemo da se pohvalimo da su se odlučili za našu platformu zbog dobrih praksi koje smo već implementirali u drugim kompanijama. Saradnja je počela početkom septembra kroz više interakcija prezentovanja mogućnosti našeg informacionog sistema.\nProbni period je započet početkom oktobra gde smo kroz konstantna savetovanja u našim prostorijama i obuka na obostrano zadovoljstvo zvanično potpisali ugovor početkom novembra. Sam proces obuke je krenuo od finansijskog modula, gde su od strane našeg konsultanta, pokazane sve prednosti vođenja finasija unutar samog informacionog sistema.\nPosle pohranjivanja finansijskim informacijama naš sistem vam olakšava sam proces zavođenja, povezivanja sa izvodom, knjiženje i plaćanje samih finansijskih dokumenata. Ovakvim pristupom je našem klijentu omogućeno da u svakom trenutku ima uvid u finansijske izveštaje, odnosno poslovanje svoje kompanije.\nTakođe, prvi pozitivni feedback koji smo dobili od klijenta je i zadovoljstvo mogućnošću vođenja individualnih gradilišta gde na jednom mestu imaju uvid u svu dokumentaciju, sve finansijske izveštaje, celokupnu komunikaciju koju je tim zadužen za svaki projekat vodio od početka do zatvaranja. Takav pristup za našeg klijenta predstavlja novi način vođenja poslovanja unutar njihove kompanije.\nSvaka nova implementacija iziskuje dodatni napor od strane našeg tima, tako da o novim dešavanjima i razvoju našeg softvera u kompaniji Lotex Group doo, možete pratiti na našoj blog strani ili društvenim mrežama.


Mektić: Dolaze na red nova hapšenja, optimističan sam - Moja Hercegovina\nPočetna / Mektić: Dolaze na red nova hapšenja, optimističan sam\nMektić: Dolaze na red nova hapšenja, optimističan sam\nDautbašić je osumnjičen za ometanje istrage u krivičnom postupku koji vode Tužilaštvo BiH i Osnovni sud u Prištini protiv Nasera Keljmendija. On je, prema nezvaničnim informacijama iz SIPA-e, krajem prošle godine, podsticao svjedokinju Azru Sarić, bivšu djevojku Ramiza Delalića Ćela, na davanje lažnog iskaza. U istoj akciji uhapšena je i Bilsena Šahman, članica SBB-a i kandidatkinja ove političke stranke za Zastupnički dom Parlamenta FBiH na Opštim izborima 2014. godine.\nU razgovoru za Klix.ba ministar sigurnosti BiH Dragan Mektić komentarisao je ova hapšenja i najavio nova.\nNaglasio je da se zalaže za to da osobe koje obavljaju javne funkcije budu najstrože kažnjene ukoliko se utvrdi njihova odgovornost.\nTagsbakir dautbašić bilsena šahman dragan mektić hapšenja\nPožar na tržnici Arizona, izgorjelo nekoliko stotina objekata


Saudijska Arabija kupuje zastarelo crnogorsko oružje :: Balkan Insight\nEnglishShqip 03 Aug 16\nSaudijska Arabija kupuje zastarelo crnogorsko oružje\nTrgovac oružjem koji je Saudijskoj Arabiji prodao gotovo 300 tona oružja i municije iz jugoslovenske ere kaže „to nije moj problem“ ako se to oružje i municija kasnije preusmeri u Siriju.\nDušica Tomović BIRN Podgorica\nVojska Saudijske Arabije se pojavila kao neočekivani kupac crnogorskog zastarelog oružja i municije.\nPoslovi su ugovoreni preko uspešne, crnogorske firme, Montenegro Defence Industry (MDI), koja je već umešana u kontroverzu oko sumnjive privatizacije i navoda o kršenju sankcija prema Libiji.\nOd avgusta 2015. godine, Crna Gora je izvezla 250 tona municije i 10.000 protivtenkovskih sistema Saudijskoj Arabiji, koja u prošlosti nije kupovala niti koristila polovnu istočnoevropsku i sovjetsku opremu.\nIzvezeno naoružanje odgovara oružju i municiji koje je MDI kupio 2015. godine iz zaliha koje su proglašene „zastarelim i bez buduće upotrebe“ za crnogorsku malu vojsku.\nSkladišta vojnih viškova\nSa izvozom u Saudijsku Arabiju u vrednosti od nekih 2,7 miliona evra od 2015. godine, Crna Gora je poslednja zemlja koja se pridružila centralnoevropskom i istočnoevropskom putu oružja vrednom 1,2 milijarde evra . Oružje odlazi u zemlje koje finansiraju sirijsku opoziciju.\nSaudijska Arabija je daleko najveći kupac, sa preko 829 miliona evra u izvoznim dozvolama od osam evropskih zemalja uključujući Crnu Goru. Od eskalacije konflikta na Bliskom Istoku 2012. godine, među ostalim kupcima našli su se i Ujedinjeni Arapski Emirati, Turska i Jordan.\nStručnjaci za oružje veruju da oprema kao ona koju prodaje MDI nije namenjena dobro opremljenim bezbednosnim snagama Saudijske Arabije i da se verovatno prusmerava u Siriju i u manjoj meri u Libiju i Jemen.\nPieter Vezeman (Pieter Wezeman) sa Štokholmskog međunarodnog instituta za mirovna istraživanja SIPRI, vodeće nevladine organizacije koja prati izvoz oružja, kaže: „Kada Saudijci kupuju, posebno staru municiju u centralnoj Evropi, može se pretpostaviti da to nije za njihove snage.“\nZoran Damjanović, direktor MDI-a, je rekao novinarima BIRN-a i Mreže za izveštavanje o organizovanom kriminalu i korupciji (OCCRP) da njegova firma ima potrebnu papirologiju za izvoz u Saudijsku Arabiju. Na pitanje da li je zabrinut zbog toga što se njihovo oružje možda preusmerava u Siriju on je dodao „nije moj problem šta se desi posle“.\nZemlje koje izvoze oružje treba da provere da oprema ne završi u rukama terorista ili drugih koji krše ljudska prava ali većina zemalja, uključenih u ovakvu trgovinu, ulaže male napore da sprovede takve kontrole. Neki stručnjaci nazivaju ove isporuke nezakonitim zbog dobro dokumentovanih diverzija duž ovog puta.\nMDI, nekad u vlasništvu države, je najveći crnogorski izvoznik oružja, i uglavnom se bavi prodajom državnih zaliha međunarodnim kupcima.\nTrgovinska baza podataka Ujedinjenih nacija otkriva da je između avgusta 2015. i maja 2016. Saudijska Arabija primila 32 tone protivtenkovskog oružja i 250 tona municije iz Crne Gore, uključujući minobacačke mine i metke za protivavionske topove.\nIsporuka od MDI-a sadržala je 10.000 Zolja, protivtenkovskih bacača raketa iz jugoslovenske ere, 56 minobacača i 500.000 minobacačkih mina i druge municije. Identična oprema je kupljena na tenderu za prodaju viškova naoružanja crnogorskog Ministarstva odbrane. Od opreme vredne 4,5 miliona evra prodate 2015. godine, MDI je kupio oružje u vrednosti od 3,2 miliona evra.\nKada su BIRN i OCCRP pitali koje kontrole su sprovedene da se vidi da li će oružje izvezeno u Saudijsku Arabiju biti preusmereno u sukobe u Siriji i Jemenu, Ministarstvo ekonomije, koje odobrava dozvole za izvoz oružja, odgovorilo je da Ministarstvo spoljnih poslova proverava validnost sertifikata krajnjih korisnika „na osnovu dostupnih diplomatskih i konzularnih veza.“ Izvoz odobrava i Ministarstvo unutrašnjih poslova.\nMinistarstvo spoljnih poslova je odbilo da odgovori na pitanja BIRN-a i OCCRP-a.\nU odgovoru Ministarstva ekonomije se kaže da su izvozne dozvole ili odobrene ili uskraćene na osnovu provere i temeljne analize ali detalji procena urađenih za izvoz tokom 2015. godine nisu saopšteni.\nDamjanović, direktor MDI je rekao BIRN-u da su zapadne zemlje, uglavnom članice NATO-a i Evropske unije, izvozile oružje vredno milijarde evra u Saudijsku Arabiju tokom poslednjih šest meseci. Rekao je da je izvoz Crne Gore na nivou „statističke greške“ u poređenju s njihovim.\nCrnogorsko Ministarstvo ekonomije je takođe potvrdilo da je i kompanija Nikolas, još jedan trgovac oružjem, sa sedištem u primorskom gradu Herceg Novom, dobila dozvolu za izvoz 2.200 minobacačkih mina u Saudijsku Arabiju.\nUprava Nikolasa nije željela da komentariše prodaju oružja u Saudijsku Arabiju.\n„Namenjeno Siriji, Jemenu i Libiji”\nDžeremi Bini (Jeremy Binnie), stručnjak za oružje i Bliski Istok i Afriku i urednik časopisa Džejn'z Difens Vikli (Jane's Defence Weekly), kaže da se oružje tipa kao ono koje prodaje MDI verovatno preusmerava u Siriju, i u manjoj meri u Jemen i Libiju.\n„Uz nekoliko izuzetaka, vojske Saudijske Arabije, Jordan, UAE i Turske koriste zapadnjačka pešadijska oružja i municiju, radije nego njihove dvojnike sovjetskog dizajna,“ kaže Bini. „Samim tim, čini se verovatnim da su velike isporuke takvog materijala koje kupuju ili koje se šalju u takve zemlje namenjene njihovim saveznicima u Siriji, Jemenu i Libiji.“\nU februaru 2015. godine, MDI je prodat konzorcijumu sastavljenom od dve kontroverzne kompanije – izraelske ATL Atlantic Technology i srpske CPR Impex.\nATL Atlantic Technology je povezan sa Seržom Mulerom (Serge Muller), kontroverznim belgijsko-izraelskim biznismenom sa istorijom trgovine oružjem i dijamantima u Liberiji.\nMuler je uhapšen na osnovu crvene poternice Interpola par sati nakon što je napustio ceremoniju privatizacije MDI-a u martu 2015. godine, u Podgorici. On je od tada isporučen u Antverpen pod optužbom za švercovanje droge i pranje novca. On poriče optužbe.\nPrivatizacija je navela MANS, podgoričku nevladinu organizaciju, da podnese krivičnu prijavu u maju 2015 . zahtevajući istragu da li došlo do kršenja zakona i procedura.\nŠto se tiče CPR Impex-a, jednog od najznačajnijih trgovaca oružjem u regionu, kompanija je krupan igrač u prodaji Saudijskoj Arabiji. Ova firma je u vlasništvu biznismena Petra Crnogorca.\nSrpska policija je uhapsila Crnogorca u julu 2014. godine zbog optužbe da je zloupotrebio službeni položaj prilikom niza vojnih tendera za višak vojne opreme njegove kompanije, u kojima je učestvovao od 2011 do 2013. On je optužen za dobijanje poverljivih informacija o konkurentnim ponudama.\nOptužbe su naknadno odbačene ali je on od tada pod istragom UN-a zbog navodnog kršenja sankcija za trgovinu oružja sa Libijom.\nU aprilu prošle godine, UN-ov panel za sankcije prema Libiji je počeo da ispituje da li je Tehnoremont, podružnica CPR Impex-a u Srbiji, prodala oružje islamističkim borcima u Libiji preko MDI-a. Posao je navodno dogovoren u decembru 2014. dok je kompanija i dalje bila pod pokroviteljstvom crnogorske vlade. Crnogorac je rekao BIRN-u da iako je bilo razgovora o izvozu u Libiju, nije postignut nikakav dogovor i samim tim nije bilo potrebe tražiti dozvolu od UN-a.\nU martu 2016. godine, UN panel izveštava da crnogorska i srpska vlada nisu dobile nikakav zahtev od kompanija za izvoz u Libiju, što navodi na zaključak da je slučaj zatvoren.\nCrna Gora: Strožija pravila\nU junu ove godine, Crna Gora, kandidat za članstvo u EU, usvojila je novi, restriktivniji, Zakon o spoljnoj trgovini naoružanjem i vojnom opremom, nakon zahteva iz Brisela. Kao posledica toga, isporuka sertifikata – potvrde koja bi trebalo da dokaže da je oprema stigla do krajnjeg korisnika – biće podvrgnuta obaveznim proverama.\nZakon je usvojen, kako kaže vlada, da bi se sprečilo da oružje završi u ratnim zonama širom sveta.\nOstaje da se vidi da li će glad Saudijske Arabije za jeftinim oružjem ubrzo staviti novi zakon na probu.\nTekst je objavila Balkanska istraživačka mreža BIRN kao deo projekta „Tragom dokumenata do boljeg upravljanja“ (A Paper Trail to Better Governance).


Meč Partizan - Dinamo na tapetu UEFA zbog "sumnjivih radnji" - Sport - Dnevni list Danas\nPočetna » Sport » Meč Partizan – Dinamo na tapetu UEFA zbog „sumnjivih radnji“\nMeč Partizan – Dinamo na tapetu UEFA zbog „sumnjivih radnji“\nPosle mečeva Radnički Niš – Proleter Novi Sad i Zemun – Rad na tapetu UEFA našla se još jedna utakmica Superlige, i to Partizan – Dinamo Vranje, koja je završena rezultatom 6:0. Prema saznanjima portala Danas.rs, Etički komitet UEFA je pokrenuo istražni postupak i povodom ovog meča, a do kraja ovog dela sezone biće poznat epilog svih istraga koje su u toku.\n0Piše: Danas Online 30. novembra 2018. 15.36 Izmenjeno: 22.21\nPrema saznanjima beogradskih medija, iz UEFA je u četvrtak stiglo „pismo“ u kojem se navodi da su dešavanja na ovom meču sumnjiva, a do takvih zaključaka stiglo se obradom podataka Sistema za rano upozorenje, instance koja je osnovana kako bi se sačuvao integritet fudbala.\nEtički komitet Fudbalskog saveza Srbije, na osnovu prijave UEFA, već je pokrenuo istragu povodom ove utakmice i u tom postupku će istražiti da li je došlo do nedozvoljenih radnji na utakmici odigranoj u prošlom kolu Superlige.\nPodsetimo, trener Dinama iz Vranja Radmilo Jovanović odmah posle meča za visok poraz okrivio je golmana Uroša Đurića, i prilično nespretno izjavio kako će mu „završiti karijeru“.\nĐurić se potom nije vratio u Vranje jer se plašio za sopstvenu bezbednost, a klub ga je dva dana kasnije suspendovao, uz obrazloženje da je „svojim branjenjem, odnosno nebranjenjem, doveo celu fudbalsku javnost u sumnju zbog postignutih rezultata“.\nBroj utakmica Superlige čiji su rezultati dovedeni u sumnju preko Sistema za razno upozorenje prilično je veliki, i jasno je da će Fudbalski savez Srbije morati ovaj problem da reši, jer nacionalno takmičenje ionako nije na dobrom glasu.\nRedakcija portala Danas.rs pokušala je da proveri ovu informaciju u UEFA, koja je u odgovoru navela da ta organizacija nikada nije komentarisala mogućnost ili postojanje istraga o navodnom „nameštanju mečeva“, kako ne bi ugrozila proces takvih istraga.\n„Praksa UEFA je da obaveštava javnost samo o specifičnim slučajevima/utakmicama nakon što su pokrenuti disciplinski postupci ili su neke odluke preduzete“, navodi se u odgovoru UEFA.\nEtička komisija UEFA, FK Partizan, FSS, partizan, radnicki nis, UEFA\nUEFA izbacila Siti iz Lige šampiona na dve godine\nZvezda ne može na Ajaks i Dinamo, Partizan čeka „teži put“


Noga ovog muškarca već dve decenije izgleda užasno, nakon ujeda zaraženih komaraca koji su ga izujedali\nFoto: YouTube printscreen /Viral Press\nBong Teht koji sada ima 27 godina, mora da vuče bolnu nogu i jedino što može da se kreće je oko svoje kuće. Kao dete je sanjao da će jednog dana postati fudbaler, ali mu je taj san prekinut sa samo šest godina, kada je tumor počeo prvi put da se razvija.\nPročitajte još: Dečak umalo OSLEPEO zbog hrane koju svakodnevno JEDEMO U SRBIJI\nPočeo je da raste iz malih rana na stopalu koje su roditelji ignorisali, verujući da su samo ogrebotine od igranja napolju. Međutim, na bongovoj nozi pojavile su se male kvržice i do njegove 12. godine su mu već potpuno prekrile noge.\nNJegovi roditeljim, koji su obični radnici u frabrici, nisu uspeli da priušte sinu lečenje, a stanje mu se sa godinama pogoršavalo. Bong je na kraju morao da prestane da ide u školu, jer mu je postalo preteško da hoda, a dok je mogao da ide, druga deca su ga neprestano zadirkivala zbog noge. Izdržao je to stanje bez traženja lekarske pomoći više od dve decenije, sve do ovog meseca, kada su neki dobri ljudi čuli za njegovu priču i ponudili se da plate Bongovo preko potrebno lečenje. U bolnici, nakon pregleda lekari su u krvi ovog mladića otkrili da on ima limfnu filarijazu, parazitsku bolest izazvanu parazitima sličnim crvima.\nVeruju da su ovi paraziti dospeli ubodima komaraca, koje je češao, raskrvario i iskrvario, što je dovelo do ozbiljnih rana. Bong je bio obeshrabren kada je saznao da je bolest neizlečiva, ali je i dalje bio neverovatno zahvalan onima koji su donirali novac za njegov pregled.\nPročitajte još: Priča ovog dečaka RASPLAKALA je milione ljudi širom sveta (VIDEO)\n- Ovo će mi olakšati život, a saznanje da postoje ljudi koji brinu o meni čini me veoma srećnim. Tako sam zahvalan što su pomogli. Novac će pokriti lekove i hranu, a i dalje ću uzimati lekove koje su mi davali lekari koji će mi učiniti život lagodnijim - zaključio je Bong.\n(UZNEMIRUJUĆI VIDEO) Petogodišnji dečak umro, dok se baka bori za život nakon što ih je izujedalo 30 osa\nFotografija dečaka koji plače pored puta UZNEMIRILA REGION, a sada je otkrivena SUROVA ISTINA (FOTO)


Burn Residency - Ozonpress :: internet portal\nČačanin u finalu\nGlasovima publike i žirija odabrano je prvih pet takmičara iz Srbije koji će se 16. maja boriti za ulazak u finale najvećeg svetskog DJ takmičenja „burn Residency“. Svoje mesto u domaćem finalu, koje se naziva „Mix-Off“, izborili su Ascaloon (pravo ime Oto Vajzenberger) i Chrono...\nZavršnica glasanja: Da li će Čačak dobiti svetskog DJ-a?\nČačak je uvek imao sjajne muzičare, a sada smo dobili još jednu potvrdu. Burn Residency je najveće svetsko di-džej takmičenje, i u toku je internet glasanje za najboljeg izvođača elektronske muzike. Četvrtu godinu zaredom, na ovom popularnom takmičenju učestvuju muzičari iz celog...


Blaži kriterijumi za oligospermiju – Melly.rs\nVREDNOST po kojoj se ocenjuje plodnost muškarca danas je niža nego što je bila pre nekoliko decenija. Urolog Bogomir Milojević, iz Kliničkog centra Srbije, kaže da se ranije smatralo da organizam ne stvara dovoljno polnih ćelija ako u jednom mililitru semene tečnosti ima manje od 20 miliona spermatozoida. Danas se ova dijagnoza, koja se stručno naziva oligospermija, postavlja kod muškaraca u čijoj spermi ima manje od 15 miliona spermatozoida.\n– Savremena medicina razlikuje blagu oligospermiju, od 10 do 15 miliona spermatozoida i srednje izraženu i ozbiljnu ukoliko je broj spermatozoida u mililitru sperme manji od pet miliona – kaže dr Milojević.\nSvetska zdravstvena organizacija je promenila kriterijume za vrednovanje kvaliteta muške semene tečnosti i uspostavila nižu vrednost na osnovu brojnih kliničkih i eksperimentalnih studija.\nDoktor Milojević kaže da se oligospermija najčešće sreće kod onih muškaraca koji imaju proširenje testikularnih vena, nespuštene testise, neodostatak hormona testosterona, a takođe i zbog različitih malignih bolesti.\n– Oligospermija je nađena kod bolesnika sa Hočkinovim limfomom, kod 25 odsto pacijenata, sa testikularnim karcinomom kod njih 28 odsto, sa gastrointestinalnim karcinomima 33 procenta, a naročito često, čak 57 odsto u slučaju leukoza – navodi dr Milojević.\nKod 30 odsto muškaraca nije poznat uzrok smanjenog broja spermatozoida i tada je reč o idiopatskoj oligospermiji. Uglavnom se tada nagađa da je uzrok u godinama života, posledici infekcije hlamidijom, zagađivačima životne sredine, gojaznosti…\n– Mehanizam oštećenja spermatogeneze kod pacijenata sa karcinomom nije tačno poznat, ali se pretpostavlja da je za to odgovorno više faktora – kaže dr Bogomir Milojević. – Pored ostalog, i sekretorni produkti karcinoma – citokini i hormoni, nepovoljno utiču na spermatogenezu.\nHORMONSKE i hromozomske analize su neophodne samo u slučajevima ozbiljne oligospermije kada je broj spermatozoida manji od pet miliona po mililitru.\n– Ukoliko se otkrije proširenje testikularnih vena, pacijenta upućujemo na hiruršku korekciju, a nakon toga, po potrebi nastavljamo sa lekovima – kaže dr Milojević. – Takođe, trebalo bi lečiti spuštene testise u skrotumu ili odstranjivanje nespuštenog testisa. Kada uzrok nije poznat, primenjuju se oblici lečenja na osnovu iskustva lekara i klinike na kojoj radi.


Noćni vukovi: Želi se smanjiti ruski uticaj, ne poštujemo SAD | VijestiBa\n20.03.2018. / 10:43h BiH - Tužiće Mektića\nOgranak ruskog Moto-kluba "Noćni vukovi" iz Republike Srpske neće odustati od tužbe protiv ministra bezbjednosti BiH Dragana Mektića i drugih koji su sa njim, kako navode, učestvovali u plasiranju laži i rušenju ugleda ovog moto-kluba koji njeguje pravoslavlje, rekao je Srni potpredsjednik ogranka Goran Tadić.\nTadić je naveo da će se članovi ogranka, koji se trenutno nalaze u Bijeljini, posvetiti podnošenju tužbe odmah nakon devetodnevne rute "Ruski Balkan" na kojoj se nalaze.\n"Nakon naše turneje, angažovaćemo advokata i podnijeti tužbu protiv onih koji su nas optuživali da smo teroristička organizacija jer nema nikakvih dokaza za izgovorene riječi", istakao je Tadić.\nOn je naglasio da nisu očekivali da će se "dići tolika prašina oko njih" jer su dobronamjerna grupa ljudi, među kojima ima žena, sveštenika.\n"Mi smo grupa ljudi koja voli i njeguje pravoslavlje i svake godine smo organizovali ovakve turneje, pa se nikada nisu oglašavali na takav način. Zaista ne vidim po čemu bi ova bila drugačija", kaže Tadić.\nOn je dodao da su sve njihove vožnje i turneje transparentne, a primjer je i vidovdanska vožnja, kroz koju ih sve vrijeme prati i obezbjeđuje policija.\n"Niko od članova našeg kluba nema krivičnu prijavu, članovi su i ljudi koji su ratovali za ovu zemlju, naš predsjednik kluba je čovjek koji je u ratu izgubio nogu, koji prima invalidninu, i zar bi on mogao da bude terorista?", pita Tadić i dodaje da ih takve optužbe vrijeđaju, kao i članove njihovih porodica.\nOn je rekao da je evidentna želja da se smanji ruski uticaj na Balkanu, a da su ove optužbe jedan od tih načina.\n"Oni žele da smanje uticaj Rusa na ovom području jer mi jedni prema drugima gajimo veliko poštovanje i ljubav, redovno se posjećujemo i vjerujem da to njima smeta. Naravno da nećemo poštovati SAD, svi znamo kako su nas tretirali i šta misle o nama", naveo je Tadić.


MarTech Challenge: Prilika za razvoj, saradnju i primenu rešenja startap timova! MarTech Challenge: Prilika za razvoj, saradnju i primenu rešenja startap timova!\nMarTech Challenge: Prilika za razvoj, saradnju i primenu rešenja startap timova!\nAugust 26, 2019 /in Vesti /by Katarina Cernisevski\nDejan Ranđić, Founder ICT Hub & General Manager DNA Communications\nU kojoj meri je snažna startap zajednica potencijal za jednu državu i društvo?\nU ovom kontekstu, “startap zajednicu” bih posmatrao kao potencijal pojedinaca i manjih – fleksibilnih timova da na pravi način odgovore na izazove života, društva, ali pre svega konvencionalnog poslovanja u raznim oblastima. Već proverena startap metodologija daje startapima mogućnost da svoj proizvod i inovaciju praktično provere pre nego što je finalno “izbace na tržište” i da na taj način dobiju feedback I izvrše unapređenja. Ono što je još važnije, startap način rada daje mogućnost da najranije moguće prepoznate ako ste na lošem putu odnosno pomaže vam da neuspeh doživite što pre, ako je on neizbežan, kao i da iz tog neuspeha naučite lekciju za sledeće projekte. Startap kultura koja promoviše inovaciju, kao i model u kome se do uspeha dolazi timskim radom kroz seriju potencijalnih neuspeha, veoma je značajna. Na ovaj način utičemo na ljude da prihvate drugi način rada, da žive i da rade istovremeno i mislim da bi bili mnogo uspešniji generalno kao društvo, ukoliko bi što veći broj ljudi imao šansu da jedno vreme provede razvijajući “magiju” startap projekta.\nKoliko je važno za tržište marketinških komunikacija u Srbiji da prepozna potencijal saradnje sa startapima? Koji su ključni benefiti ove vrste saradnje, po Vašem mišljenju?\nAko iz prethodnog odgovora ponovimo esenciju startap kulture: inovacija u srcu projekta i spremnost na učenje iz neuspeha, onda je jasno da domaćem tržištu marketinških komunikacija itekako nedostaje startap pristupa i saradnje sa inovativnim kompanijama. Iako posmatrana kao prestižna industrija, marketinške komunikacije na domaćem tržištu nisu napravile značajan pomak i inovacije u poslednjih 10-tak godina, ako izuzmemo nužnu pojavu digital/online komunikacija, a koje nisu ni približno afirmisale svoj potencijal. Svet je u međuvremenu značajno odmakao, ali obzirom na razna ograničenja, te veličinu tržišta, veoma je upitno u kojoj meri možemo primeniti sve inovacije i alate koji su rezultat razvoja uspešnih startap kompanija sa drugih tržišta.\nDomaće iskustvo, poznavanje potreba i ograničenja domaćeg i regionalnog tržišta mogu biti odličan povod za lokalni razvoj i saradnju startap timova sa kompanijama koje posluju na tržištu marketinških komunikacija. Kao i kod svake korporativne inovacije, kao ključne izazove vidim spremnost kompanija da prihvate inovaciju i da promene ustaljeni način rada, kao i neophodnost da inovacija dođe od strane pojedinaca koji su sa velikim iskustvom u oblasti marketinških komunikacija. Jer, inovaciju može da donese samo neko ko ima iskustvo, poznaje industriju i prepoznaje prostor za unapređenje. U ovoj oblasti, potrebni su nam novi preduzetnici iz redova stručnjaka za marketinške komunikacije, a to znači promenu “stolice”, ulazak u novo… što nije jednostavno.\nNa kraju, biće potrebna i spremnost klijenata na inovacije, što je tema i izazov za sebe.\nMarTech initiative: Start-ups as drivers of agency growth MarTech Challenge: Opportunity to grow, collaborate, and implement solutions...


Petak, 6. mart 2015.\nPredstavljena Ženska platforma za razvoj Srbije\nU Palati Srbije, danas je, predstavljena Ženska platforma za razvoj Srbije, u okviru koje su definisani razvojni ciljevi u različitim oblastima društvenog života, kako bi se pravac razvoja usmerio ka poboljšanju kvaliteta svakodnevnog života žena i muškaraca u Srbiji, u periodu 2014-2020.\nKoordinatorka Ženske parlamentarne mreže u Narodnoj skupštini Republike Srbije i narodna poslanica Stefana Miladinović na otvaranju skupa istakla je da svaka savremena demokratija stoji na temeljima jednakosti, a da je rodna ravnopravnost najvažniji test jednakosti i pravde u društvu. Takođe, navela je i da je za našu zemlju, koja kao strateško opredeljenje ima Evropski put veoma važan razvoj politike jednakih mogućnosti. U okviru za formulisanje Ženske platforme posebno mesto dobila je upravo Ženska parlamentarna mreža, koja je po rečima koordinatorke uspela za svega dve godine, koliko postoji, da pokaže potpuno novu sliku političke stvarnosti, gde su članice uspele da ideološke raličitosti istaknu samo kao prednost umrežavanja. Ovom prilikom istaknuti su i neki od rezultata Ženske parlamentarne mreže, a najznačajniji su svakako održavanje dve nacionalne konferencije, iz kojih je proizišlo formiranje preko 50 odborničkih mreža u Srbiji, i održavanje Konferencije parlamentarki Jugoistočne Evrope, koja je održana pre tri dana u Beogradu i gde je učestvovalo preko 25 parlamentarki iz 12 zemalja.\nNa predstavljanju Ženske platforme za razvoj Srbije učestvovale su i narodne poslanice i članice Ženske parlamentarne mreže Dijana Vukomanović, Dubravka Filipovski i Gordana Čomić. Vukomanovićeva je istakla da se percepcija moći žena menja, Dubravka Filipovksi je pozvala sve parlamentarke i parlamentarce da potpišu Žensku platformu, dok je Gordana Čomić navela da Ženska platforma treba da postane sastavni deo svih programa političkih stranaka.\nIzmeđu ostalih, u radu su učestvovali narodna poslanica i članica Ženske parlamentarne mreže Aida Ćorović i predsednik Odbora za ljudska i manjinska prava i ravnopravnost polova Meho Omerović.\nPlatforma je nastala kao rezultat konferencije na Paliću, održane krajem 2014. godine, koja je okupila veliki broj angažovanih žena na javnim poslovima iz različitih institucija, parlamenata, akademske zajednice, civilnog društva, privatnog sektora, političkih partija, sindikata i medija.\nMarinković sa ambasadorkom Izraela i izraelskim investitorima\nPotpredsednik Narodne skupštine Arsić obratio se na otvaranju Šeste plenarne sednice Nacionalnog konventa o Evropskoj uniji


Gradonačelnik Skaka uručio Zlatnik Grada Sarajeva predsjednici Udruženja „Dajte nam šansu“ | Sarajevo.ba\nGradonačelnik Skaka uručio Zlatnik Grada Sarajeva predsjednici Udruženja „Dajte nam šansu“\nU partnerstvu sa Gradom Sarajevom, Udruženje „Dajte nam šansu“ će krajem septembra u Vijećnici održati svečanost na kojoj će prezentirati dosadašnji rad, te predstaviti novi projekat Udruženja.\n„Aktuelna gradska administracija godinama ima uspješnu saradnju sa Udruženjem. Nastojimo da pomognemo porodicima koje imaju člana s poteškoćama u razvoju, a sve u cilju stvaranja što boljeg životnog okruženja što i zaslužuju. To je naša obaveza ali i potreba“, istakao je Skaka.\nGradonačelnik je na današnjem prijemu predsjednici Udruženja Kavalec uručio Zlatnik Grada Sarajeva kao skromno priznanje za sve što čine kako bi djeca i osobe sa poteškoćama u razvoju i njihove porodice vodile kvalitetan i dostrojanstven život.\nInes Kavalec istakla je zahvalnost i dragocjenost podrške na koju, u ovisnosti i potrebama nailaze kod Grada Sarajeva i gradonačelnika Skake, te dodala kako je Grad jedan od najvažnijih partnera i prijatelja Udruženja.


Održan sastanak eksperata za hidroenergetiku oko realizacije projekta HE „Buk Bijela“ | 058.ba\nRTRS: Mira Andrić - 01. novembra 2016.\t058.ba\nFOČA – Nedavno je Vlada Republike Srpske odobrila koncesiju preduzeću „Elektroprivreda RS“ i hidrolektrani „Višegrad“ za izgradnju hidrolektrane „Buk Bijela“ na rijeci Drini kod Foče.\nU međuvremenu su pokrenute aktivnosti da firma NEW GENERATION POWER iz SAD sa sjedištem u Čikagu, dobije koncesiju za izgradnju Reverzibilne HE „Buk Bijela“ na Vrbničkoj rijeci, koja bi koristila vodu iz akumulacije „Buk Bijela“, odnosno voda bi se izbacivala u jezero zapremine 101 milion kubika, na prostor od oko 1000 metara nadmorske visine.\nTa voda bi se koristila u periodu smanjene proizvodnje električne energije i samim tim bi proizvodila skuplju električnu energiju.\nNa stručnom savjetu, koji je održan u upravnoj zgradi HE na Drini u Višegradu u prisustvu eminentnih eksperata hidroenergetike iz regiona, raspravljalo se o tome; Da li će realizacija projekta izgradnje Reverzibilne hidroelektrane , uticati negativno na proizvodnju električne energije u HE „Buk Bijela“.\nČlan inženjerske akademije Srbije Branislav Đorđević smatra da će reverzibilna elektrana imati veoma povoljan uticaj na HE „Buk Bijela“ i sva postrojenja ovog tipa nizvodno, jer se radi o sezonskoj akumulaciji koja će u periodima smanjenog dotoka vode ostvariti izuzetan privredni i razvojni efekat za RS-u.\n„Ta voda bi se koristila u periodu smanjene proizvodnje električne energije i samim tim bi proizvodila skuplju električnu energiju“, navodi Đorđević.\nOno što je važno za preduzeće „HE na Drini“ je interes izgradnje objekata na slivu rijeke Drine.\n„Cilj je, što skoriji početk izgradnje HE „Buk Bijela“ za koju je ovo preduzeće dobilo koncesiju“, ističe direktor višegradske hidroelektrane Mile Lakić, te dodaje da je na osnovu ekpertskih analiza ustanovljeno da Reverzibilna hidrolektrana neće ugroziti niti usporiti izgradnju HE „Buk Bijela“.\nSastanak je održan u prisustvu eminentnih eksperata iz regiona, koji su svojim znanjem i iskustvom doprinijeli rješavanju nekih pitanja od značaja za relaizaciju jednog od najvećih razvojnih projeketa Evrope a to je izgradnja HE „Buk Bijela“ na rijeci Drini kod Foče.


BBC Vesti - Koizumi zakazao vanredne izbore\nKoizumi zakazao vanredne izbore\nPremijer Đunićiro Koizumi\nJapanska vlada je prihvatila zahtev premijera Đunićira Koizumija za raspuštanje parlamenta i raspisivanje opštih izbora, koji je uputio pošto nije uspeo da dobije podršku parlamenta za ključne elemente svog programa ekonomskih reformi.\nKoalicioni partneri g. Koizumija kažu da premijer želi da izbori budu održani 11. septembra.\nParlament je prethodno odbacio premijerov plan da se izvrši privatizacija poštanskog sistema Japana, kojem su se čak usprotivli i mnogi članovi njegove stranke, navodeći da će poštanske usluge postati lošije, odnosno da bi to bilo nepopularno među biračima.\nPrivatizacija bi, da je bila prihvaćena, japanske pošte pretvorila u najveću banku na svetu.\nZašto je medjutim, privatizacija pošte u Japanu od tolikog značaja da je čak neophodno raspisati vanredne izbore?\nJapanski poštanski sistem ima sredstva vredna tri biliona dolara i to zahvaljujući gradjanima koji i dalje štede preko poštanskih računa. Pošta u Japanu je i jedna od najvećih osiguravajućih kompanija.\nZato se očekivalo da će prodaja japanske pošte od nje stvoriti najveću štedionicu na svetu. Medjutim, taj plan kojem je japanski premijer Koizumi dao centralno mesto u svom reformskom programu, izjalovio se.\nSada će se sami Japanci na prevremenim izborima, uslovno rečeno, izjasniti o privatizaciji pošte, dok ekonomski stručnjaci upozoravaju da će se posledice odbijanja Koizumijevih reformi, tek osetiti. Keri Dejl iz Sosiete ženerala objašnjava zašto:\n"Ovo predstavlja katastrofu za Japan, zato što inostrani investitori žele da vide reformu u toj zemlji, a reforma će biti mrtva samim tim što pomenuti predlog privatizacije nije prošao u parlamentu. Sada će očigledno doći do političkog vakuuma, a dugoročno gledano, strani investitori više neće uzimati za ozbiljno japansku priču o investicionoj reformi."


Energetska zajednica: "Turskim tokom" u Srbiji diskriminisano tržište - Društvo - Dnevni list Danas\nPočetna » Vesti » Društvo » Energetska zajednica: „Turskim tokom“ u Srbiji diskriminisano tržište\nSekeretarijat Energetske zajednice je u februaru 2019. u svom mišljenju dao „zeleno svetlo“ za novi gasovod, ali pod uslovom da se na njemu dozvoli pristup i drugim zainteresovanim proizvođačima gasa, a ne samo ruskom „Gaspromu“. Srpska strana te uslove nije ispunila, nacionalni regulator – Agencija za energetiku Srbije (AERS) je u martu 2019. donela odluku da se novi gasovod izuzme od pravila EU, a pregovori nadležnih institucija sa Sekretarijatom EZ su u zastoju od aprila 2019.\nTo što novi gasovod nije u skladu sa pravilima EU može biti prepreka i na putu Srbije ka članstvu u EU. U Godišnjem izveštaju Evropske komisije o napretku Srbije za 2019. godinu se navodi da bi Srbija u 2020. godini „trebalo da razvije konkurenciju na tržištu gasa, kao i da primeni sve uslove koje je tražio Sekretarijat Energetske zajednice“.\nenergetska zajednicaGasovod Turski tok\nBBC News na srpskom • 01.06.2022. 08:25\nZorana Mihajlović za BBC: „Interesi ruskih lobija su bili jači“ kada se birao izvor gasa u Srbiji\nSvet • 31.05.2022. 19:48\nU Danskoj od sutra obustava isporuka ruskog gasa


Veliki iskorak na tržištu nekretnina u Srbiji: Uvodi se „katastarski alarm“ – na šta sve upozorava - 27.12.2021, Sputnik Srbija\n„Katastarski alarm“ je najnovija aplikacija koju je Republički geodetski zavod (RGZ) kreirao sa ciljem da vlasnika ili bilo koga ko ima pravni interes alarmira... 27.12.2021, Sputnik Srbija\nNa taj način građani će biti obavešteni u realnom vremenu i ukoliko neko zlonamerno pokuša da podnese zahtev za promenu vlasništva ili upis zabeležbi i tereta, vođenje sudskog spora, ispravku greške, kao i bilo koje druge radnje koje mogu da nanesu štetu vlasniku i ugroze njegova prava.Da bi korisnik dobijao informacije o svim promenama na nepokretnosti koju prati, potrebno je da popuni zahtev na sajtu RGZ-a verifikovan elektronskim potpisom, a sva obaveštenja će mu stizati putem elektronske pošte bez odlaska na šalter ili svakodnevnog proveravanja u aplikaciji e-Katastar na sajtu RGZ-a.Masovna primena ove aplikacije direktno će uticati na promenu loših navika u društvu – pokušaje reketiranja vlasnika nepokretnosti i korišćenje pravnog okvira za prevarne radnje.„Kreiranjem 'katastarskog alarma' Republički geodetski zavod je zaokružio sistem koji efikasno štiti prava građana nad nepokretnostima. Taj sistem obuhvata korišćenje e-Pečata, servisa za potvrđivanje autentičnosti elektronskih dokumenata i najmoderniju aplikaciju za odbranu od sajber napada“, navodi se u saopštenju RGZ-a.Kako se ističe, relevantne međunarodne organizacije i pre uvođenja ovog sistema svrstale su Srbiju na deseto mesto u Evropi i četrnaesto globalno po sigurnosti vlasništva, a sa ovim sistemom, koji je jedinstven u svetu, Srbija je utvrdila svoju lidersku poziciju u toj oblasti. Građanima i svim investitorima obezbedila je najveći stepen pravne sigurnosti za sve nepokretnosti upisane u katastar.Katastar nepokretnosti je mesto u sistemu državne uprave koje identifikuje sve prevare i propuste nastale pre postupka upisa. Novim uslugama RGZ je stavio tačku na pokušaje zloupotrebe unutar sistema zemljišne administracije van katastra, a koji ugrožavaju vlasnike.Nepokretnosti upisane u katastar više nikada ne mogu biti predmet prevarnih radnji, duplih prodaja, ugrožavanja prava vlasništva nad nepokretnostima ili drugih malverzacija, jer sada digitalni sistem RGZ-a to automatski detektuje i alarmira, preneo je javni servis.\ntržište nekretnina, srbija – ekonomija\n„Katastarski alarm“ je najnovija aplikacija koju je Republički geodetski zavod (RGZ) kreirao sa ciljem da vlasnika ili bilo koga ko ima pravni interes alarmira o svim promenama u vezi sa nepokretnošću.\nNa taj način građani će biti obavešteni u realnom vremenu i ukoliko neko zlonamerno pokuša da podnese zahtev za promenu vlasništva ili upis zabeležbi i tereta, vođenje sudskog spora, ispravku greške, kao i bilo koje druge radnje koje mogu da nanesu štetu vlasniku i ugroze njegova prava.\nDa bi korisnik dobijao informacije o svim promenama na nepokretnosti koju prati, potrebno je da popuni zahtev na sajtu RGZ-a verifikovan elektronskim potpisom, a sva obaveštenja će mu stizati putem elektronske pošte bez odlaska na šalter ili svakodnevnog proveravanja u aplikaciji e-Katastar na sajtu RGZ-a.\nMasovna primena ove aplikacije direktno će uticati na promenu loših navika u društvu – pokušaje reketiranja vlasnika nepokretnosti i korišćenje pravnog okvira za prevarne radnje.\n„Kreiranjem 'katastarskog alarma' Republički geodetski zavod je zaokružio sistem koji efikasno štiti prava građana nad nepokretnostima. Taj sistem obuhvata korišćenje e-Pečata, servisa za potvrđivanje autentičnosti elektronskih dokumenata i najmoderniju aplikaciju za odbranu od sajber napada“, navodi se u saopštenju RGZ-a.\n© Foto : alarm.rgz.gov.rs/snimak sa ekranaKatastarski alarm - naslovna strana servisa\nKatastarski alarm - naslovna strana servisa\n© Foto : alarm.rgz.gov.rs/snimak sa ekrana\nKako se ističe, relevantne međunarodne organizacije i pre uvođenja ovog sistema svrstale su Srbiju na deseto mesto u Evropi i četrnaesto globalno po sigurnosti vlasništva, a sa ovim sistemom, koji je jedinstven u svetu, Srbija je utvrdila svoju lidersku poziciju u toj oblasti. Građanima i svim investitorima obezbedila je najveći stepen pravne sigurnosti za sve nepokretnosti upisane u katastar.\n„Svojim digitalnim servisima RGZ je maksimalno pojačao odbrambene redove prema korupciji i uveo politiku nulte tolerancije za iznudu – reket. Međutim, da bi se problem u potpunosti rešio, RGZ je intenzivirao već visoko razvijenu saradnju sa MUP-om. Apelujemo na vlasnike nepokretnosti da koriste 'katastarski alarm' kako bi pravovremeno mogli da prijave MUP-u i sudovima lica koja zloupotrebljavaju podnošenje zahteva da bi pribavili protivpravnu korist i napravili štetu“, naglašava se u saopštenju RGZ-a.\nKatastar nepokretnosti je mesto u sistemu državne uprave koje identifikuje sve prevare i propuste nastale pre postupka upisa. Novim uslugama RGZ je stavio tačku na pokušaje zloupotrebe unutar sistema zemljišne administracije van katastra, a koji ugrožavaju vlasnike.\nNepokretnosti upisane u katastar više nikada ne mogu biti predmet prevarnih radnji, duplih prodaja, ugrožavanja prava vlasništva nad nepokretnostima ili drugih malverzacija, jer sada digitalni sistem RGZ-a to automatski detektuje i alarmira, preneo je javni servis.


SAD: Severna Koreja da shvati da se više ne igramo sa njom - Sputnjik Srbija\n22:24 06.08.2017 Preuzmite kraći link\nNove sankcije Severnoj Koreji treba da posluže kao signal da se međunarodna zajednica sa ozbiljnošću odnosi prema nuklearnoj pretnji od strane Pjongjanga i da više nije u pitanju igra, izjavila je stalna predstavnica SAD pri UN Niki Hejli.\n„Došao je trenutak kada vlasti Severne Koreje moraju da shvate da se više ne igramo“, rekla je Hejlijeva.\nPrema njenim rečima, nove sankcije uvedene Severnoj Koreji zabranjuju toj zemlji da izvozi ugalj, čelik i morske proizvode.\nNešto ranije je Hejlijeva rekla da će SAD nastaviti da preduzimaju „razumne“ odbrambene mere kada je reč o Severnoj Koreji.\nPodsetimo, juče je Savet bezbednosti UN usvojio rezoluciju kojom se uvode dodatne sankcije Severnoj Koreji zbog neprestanih testiranja balističkih i nuklearnih raketa.\npregovori, Niki Hejli, Severna Koreja


U prvoj polovini godine "u minusu" Gorica, Toplana i Zavod za urbanizam\nPočetak/Ekonomija/U prvoj polovini godine „u minusu“ Gorica, Toplana i Zavod za urbanizam\nIzveštaji javno-komunalna preduzeća i ustanova u Nišu, koje je na poslednjoj sednici usvojilo Gradsko veće, pokazuju da su u prvih šest meseci ove godine sa gubitkom poslavala preduzeća „Gorica“, „Gradska toplana“ i Zavod za urbanizam.\nPreduzeće za pogrebne usluge „Gorica“ je prvu polovinu godine završila sa gubitkom od 17 miliona dinara, Toplana je imala gubitak od 46 miliona dinara, a Zavod za urbanizam gubitak od četiri miliona dinara.\nKako je rečeno na sednici Veća, pozitivno su poslovala javno-komunalna preduzeća „Mediana“, „Naisus“, „Objedinjena naplata“, „Tržnica“, „Parking servis“, Direkcija za javni prevoz grada Niša, Direkcija za izgradnju, Gradska stambena agencija i „Nišstan“.\nU odnosu na prvo tromesečje broj preduzeća koja su poslovala sa gubitkom je smanjen, jer u „minusu“ više nisu „Mediana“ i „Tržnica“.\nUporedni pregled tromesečnog i šestomesečnog izveštaja o radu javno-komunalnih preduzeća pokazuje da gubici u „Gorici“ rastu pošto su nakon prva tri meseca iznosili 4,5 miliona dinara, a nakon šest meseci 17 miliona dinara. Toplana je uspela da gubitak smanji sa 150 na 46 miliona dinara.\nPodaci iz tromesečnoj izveštaja govore da zaposleni u Toplani imaju prosečnu bruto platu od 77.522 dinara, po čemu to preduzeće prednjači medju javno-komunalnim preduzećima.\nGorica Gradsko veće gubici JKP Toplana zavod za urbanizam\nGradsko veće Grada Niša: Porodice poginulih rudara oslobođene troškova prema JKP „Gorica“\nZavod za urbanizam dobiće novog vršioca dužnosti


Većina sirijskih Kurda napustila zapadnu obalu Eufrata - 31.08.2016, Sputnik Srbija\nVećina sirijskih Kurda napustila zapadnu obalu Eufrata\nVećina jedinica snaga samoodbrane sirijskih Kurda napustila je zapadnu obalu reke Eufrat, ali njihovo povlačenje nije potpuno, izjavio je turski ministar za EU... 31.08.2016, Sputnik Srbija\n10:30 31.08.2016 (Osveženo: 10:49 31.08.2016)\n© AFP 2021 / HAIDAR MOHAMMED ALIZastave DAEŠ-a na mostu preko reke Eufrat u Faludži.\nVećina jedinica snaga samoodbrane sirijskih Kurda napustila je zapadnu obalu reke Eufrat, ali njihovo povlačenje nije potpuno, izjavio je turski ministar za EU Omer Čelik.\n29 Avgust 2016, 22:20\n„U današnjim izjavama se navodi da je veći deo snaga samoodbrane Kurda otišao istočno od Eufrata. Međutim, deo jedinica ostao je na zapadnoj obali, što je neprihvatljivo“, rekao je Čelik na televiziji NTV.\nTurska vojska je prošle nedelje pokrenula operaciju „Štit Eufrata“ protiv DAEŠ-a u gradu Džarablusu na severu Sirije, sa učešćem sirijske opozicije i vazduhoplovnih snaga međunarodne koalicije. Grad je prešao pod kontrolu opozicije Slobodne sirijske armije. U Damasku su akcije Ankare nazvali narušavanjem suvereniteta i izjavili da tokom operacije turska vojska nije pucala na položaje DAEŠ-a, što je dovelo do civilnih žrtava.\nU ponedeljak je Ministarstvo spoljnih poslova Turske postavilo Kurdima ultimatum sa zahtevom da odu istočno od Eufrata. Američke vlasti kritikovale su udare Turske na kurdske snage na teritoriji Sirije i pozvale Ankaru da se fokusira na borbu protiv DAEŠ-a.\nIzjava zvaničnih predstavnika SAD o postizanju dogovora o prekidu vatre između Turske i snaga samoodbrane sirijskih Kurda ne odgovara stvarnosti, izjavio je turski ministar.\nRanije je predstavnik američkog Stejt departmenta Džon Kirbi izjavio da Sjedinjene Američke Države primećuju poštovanje sporazuma o privremenom prekidu vatre između kurdskih odreda samoodbrane i turske vojske na severu Sirije.\n„Turska Republika je suverena država. Zato ne može da se govori da je Turska zaključila dogovor sa nekom terorističkom organizacijom, smatrajući je ravnom sebi. Akcije snaga samoodbrane sirijskih Kurda ne prate interese etničkih Kurda, već svoje sopstvene“, zaključio je Čelik.


Pregledano 449 vozila, 40 nema funkcionalne klima-uređaje\nTanjug 14. juna 2022. 12:41\nBEOGRAD – Tokom kontrole ispravnosti i funkcionalnosti klima-uređaja u vozilima gradskog prevoza u Beogradu, pregledano je 449 vozila i utvrđeno da 40 nije imalo funkcionalne klima-uređaje, saopštio je danas Sekretarijat za inspekcijske poslove.\nPodseća se da za svako vozilo čija klima ne funkcioniše inspektori izdaju prekršajni nalog prevozniku u iznosu 20.000 dinara, počev od 20. maja, i navodi da je izvršeno 27 terenskih kontrola na terminusima i pregledano 449 vozila.\nUtvrđeno je da 40 vozila – 29 privatnih prevoznika i 11 vozila GSP, nije imalo funkcionalne klima-uređaje, zbog čega je izdato 40 prekršajnih naloga u ukupnom iznosu od 800.000 dinara, navodi se u saopštenju.\nIstiče se da inspektori za javni linijski prevoz putnika Sekretarijata za inspekcijske poslove kontinuirano kontrolišu ispravnost i funkcionalnost klima-uređaja u vozilima gradskog prevoza.\nKako se navodi, njihova ispravnost kontroliše se u skladu sa odredbama Odluke o javnom linijskom prevozu putnika na teritoriji grada Beograda, kada je temperatura vazduha iznad 25 stepeni Celzijusovih.\n„Kao i prethodnih godina, apelujemo na prevoznike da redovno održavaju klima-uređaje u svojim vozilima kako bi se rizik korišćenja vozila gradskog prevoza tokom visokih temperatura sveo na minimum“, dodaje se u saopštenju.


Subvencije Ministarstva privrede za MSPP › Made-in-Germany.rs\nTri nova javna poziva Ministarstva privrede staviće malim i srednjim preduzećima i preduzetnicima (MSPP) na raspolaganje čak 1,7 milijardi dinara bespovratnih sredstava, sa kojima će biti podržani razvojni projekti, početnici u poslovanju i nabavka opreme.\nZa podsticanje preduzetništva kroz razvojne projekte, Ministarstvo je opredelilo 500 miliona dinara sredstava, a program je kombinacija granta u visini 20% investicije i povoljnog kredita Fonda za razvoj u visini preostalih 80%. Zarad ravnomernog razvoja svih delova zemlje, Ministarstvo će preduzećima iz najnerazvijenijih opština odobravati učešće subvencije do 30% vrednosti investicije.\nZa početnike u biznisu i firme u početnoj fazi razvoja, Ministarstvo je odvojilo 200 miliona dinara subvencija, a i ovaj program je kombinacija granta od 30% investicije, i povoljnog kredita Fonda za preostalih 70% ulaganja. I ovde će se odobravati veća bespovratna sredstva za firme iz nerazvijenih opština u visini do 40% investicije.\nU okviru podrške za nabavku nove opreme, Ministarstvo je opredelilo čak milijardu dinara bespovratnih sredstava. U okviru ovog programa raspisan je i javni poziv za partnere u sufinansiranju, odnosno za banke i lizing kuće, koji će biti otvoren do 11. februara. Po okončanju izbora partnera, Ministarstvo će raspisati i javni poziv za za dodelu subvencija za mala i mikro preduzeća, preduzetnike i zadruge, koji će se sastoji od granta u visini 25% vrednosti opreme, 70% troškova obezbediće finansijski partneri kreditom ili lizingom, dok će preostalih 5% biti investicija samog preduzeća.\nIz Ministarstva privrede poručuju da je, zbog velikog interesovanja privrede za ovaj vid podrške, konkursna dokumentacija iz godine u godinu sve jednostavnija, a raspoloživa sredstava sve veća, čime se obezbeđuje stalna sistemska podrška sektoru MSPP, unapređenje njihove konkurentnosti i modernizacija proizvodnje, podrška za započinjanje i širenje biznisa i otvaranje novih radnih mesta, što sve zajedno bitno doprinosi ukupnom privrednom rastu zemlje.\nJavni pozivi će biti otvoreni do utroška raspoloživih sredstava, a najkasnije do kraja godine.


Osuda zločina i podsećanje: Uprkos nagradi i obećanjima, ubice dece na Bistrici nisu nađene - Sputnjik Srbija\n16:47 13 Jun 2021\n18:56 13.08.2020 (osveženo 18:57 13.08.2020) Preuzmite kraći link\n„Srpska koordinacija sa ogorčenjem konstatuje da ni danas, 17 godina od masakra nad srpskom decom u Goraždevcu, niko nije odgovarao za ovaj monstruozni zločin a da je tužilac EULEKS-a, još 2010. godine, obustavio istragu, ’zbog nedostatka dokaza‘. Time je nastavljena anticivilizacijska praksa neodgovornosti za zločine počinjene nad Srbima na Kosovu i Metohiji“, navodi se u saopštenju Koordinacije udruženja.\nU saopštenju stoji da ćutanje i ravnodušnost pred učinjenim zlodelima i pristajanje na odsustvo elementarne vladavine prava i pravde, ne predstavljaju ništa drugo nego saradnju sa zlom i zločincima.\n„Srpska koordinacija se sa takvom praksom neće pomiriti i ovim tragičnim povodom javno poziva međunarodne faktore na Kosovu i Metohiji i vlasti u Srbiji, da učine sve što je u njihovoj moći, kako bi se učinioci ovog, kao i brojnih drugih zločina nad Srbima na Kosovu i Metohiji, priveli pravdi. To je civilizacijsko i moralno pitanje, koje prethodi svakom drugom“, apeluju oni.\nIstiču da se bilo kakva „normalizacija odnosa između Srba i Albanaca“ ne može graditi bez suočavanja sa prošlošću, na zaboravu masovnih i organizovanih zločina pripadnika tzv. Oslobodilačke vojske Kosova, bez istine i pravde za brojne srpske žrtve na Kosovu i Metohiji.\nPodsećaju javnost da su, u oružanom napadu iz automatskog oružja na više desetina srpske dece, koja su se kupala u reci Bistrici, ubijeni Pantelija Dakić (12) i Ivan Jovović (19) a teško ranjeni Bogdan Bukumirić (14), Marko Bogićević (12), Dragana Srbljak (13) i Đorđe Ugrenović (20).\nUbistvo srpske dece osudili su domaći i međunarodni zvaničnici, a zbog tog tragičnog događaja održana je i vanredna sednica Saveta bezbednosti UN. Unmik je posle napada saopštio da je nepoznat broj ljudi iz žbunja otvorio vatru iz „kalašnjikova“ na oko pedesetoro dece i mladih Srba iz Goraždevca. Policija Unmika je u istrazi saslušala 75 svedoka, a pretresla je i stotinak kuća, bez konkretnih rezultata. Ubice dece, i pored nagrade od milion evra i obećanja ondašnjeg šefa UNMIK-a da će „prevrnuti svaki kamen da ih nađu“, do danas nisu poznate.\nGoraždevac, deca, ubistvo, OVK, zločini, Kosovo i Metohija


Cela priča između EPS-a i Fiskalnog saveta počela je još pre nekoliko dana, pre rasprave o budžetu za 2019. godinu, kada je ministar finansija Siniša Mali najavio da će plate zaposlenih u javnim preduzećima biti povećane 2019. za pet odsto, a 2020. za još toliko. To je izazvalo reakcije pre svega predsednika Fiskalnog saveta Pavla Petrovića. On je na konferenciji za novinare u Narodnoj banci Srbije, održanoj juče, prokomentarisao stanje u EPS-u i zašto to ne smatra dobrim za privredni rast Srbije.\nPetrović je rekao da je opravdano ukidanje polovine privremenog umanjenja plata od pet odsto u javnim predzećima, ali ne i u Elektroprivredi Srbije (EPS) jer, kako tvrdi, to državno preduzeće nije ni umanjilo neto primanja zaposlenih krajem 2014. godine, već je nastavilo da ih povećava narednih godina.\n- EPS je istovremeno sa povećanjem plata smanjio investicije i one su manje od amortizacije - rekao je Petrović, dodajući da je loše poslovanje EPS-a u 2017. smanjilo stopu rasta bruto domaćeg proizvoda (BDP) cele zemlje.\nNakon ove izjave EPS se oglasio demantijem izjave Pavla Petrovića.\n- Javno preduzeće "Elektroprivreda Srbije" demantuje izjavu Pavla Petrovića, predsednika Fiskalnog saveta, o tome da EPS nije umanjio zarade zaposlenih krajem 2014. godine i ističe da je ispoštovao sve mere Vlade Srbije i smanjio zarade zaposlenih za 10 odsto u 2015. godini. U suprotnom, EPS ne bi ni mogao da isplati plate, zbog mesečne kontrole Ministarstva finansija - navodi se u EPS-ovom demantiju u kojem se dodaje da je Fiskalni savet sada, kao i ranije, izneo paušalne ocene o zaradama u EPS-u jer očigledno ne raspolaže tačnim informacijama, te da EPS dosledno primenjuje reformske mere i program fiskalne konsolidacije koji je usaglašen sa Vladom Srbije i međunarodnim finansijskim institucijama i to potvrđuju odlični rezultati poslovanja.\nDirekotr EPS-a, Milorad Grčić\nIz EPS-a su još naveli i da se zarade u "Elektroprivredi Srbije" isplaćuju se u visini sredstava planiranih u Godišnjem programu poslovanja na koji je saglasnost dala Vlada Republike Srbije. Visina sredstava za zarade planirana je u skladu sa Zakonom o budžetskom sistemu i smernicama Ministarstva privrede za izradu godišnjih programa poslovanja.\n- Štaviše, Zakon o javnim preduzećima i Uredba o načinu i kontroli obračuna i isplate zarada u javnim preduzećima, Ministarstvo privrede, Ministarstvo finansija i Ministarstvo za rad, zapošlјavanje, boračka i socijalna pitanja kontrolišu EPS i prate isplate zarada svakog meseca - zaključuje se u demantiju.\nMeđutim, tu se rasprava nije završila, pa je Fiskalni savet danas poslao saopštenje koje se završava pitanjem za EPS.\nU saopštenju dostavljenom medijima, Savet navodi da je koristio zvanične podatke iz godišnjih izveštaja o poslovanju EPS-a.\n- EPS, dakle, nije smanjio neto zarade u 2015, kako je nalagao Zakon i kako su učinila druga javna preduzeća i opšta država (zdravstvo, prosveta, administracija...), a u narednim godinama nastavio je da ih dodatno povećava - navode u Fiskalnom savetu.\nFiskalni savet KRITIKOVAO predloženi budžet: "Umesto za autoputeve, veća sredstva za VOJSKU I POLICIJU"\n"Tvrdnjom iz EPS-a da su neto zarade u tom preduzeću 2015. godine bile 10 procenata manje nego u 2014, EPS ne demantuje Fiskalni savet, već svoje zvanične izveštaje koji su javno dostupni na sajtu Agencije za privredne registre".\nKako se navodi u saopštenju, ukidanjem ovog Zakona u 2019, prosečna neto zarada u EPS-u trebalo bi da se vrati na svoj nivo od pre umanjenja, tj. na oko 80.000 dinara".\nMeđutim, tvrde u Savetu, pošto preduzeće 2015. nije smanjilo neto zarade, ukidanje Zakona iskoristiće se za dodatno povećanje prosečnih neto plata u EPS-u u 2019. na oko 90.000 dinara, a u 2020. na oko 94.000 dinara.\n- To znači da će prosečne neto plate u EPS-u biti skoro 15. 000 dinara veće nego u 2014. godini, što se ne dešava u drugim javnim preduzećima i što Fiskalni savet ocenjuje kao neopravdano - kaže se u saopštenju.


Konkurs za izradu nove Internet prezentacije RNIDS-a\nRNIDS je objavio Konkurs za izradu novog Internet sajta i CMS-a i poziva sve zainteresovane kreativne dizajnere i programere da se prijave. PREUZMITE: Konkursna dokumentacija\nDrugi krug Konkursa za sufinansiranje projekata\nRNIDS podseća da je u toku je drugi krug konkursa za sufinansiranje projekata. Poslednji termin za prijavu na konkurs je 1. septembar 2010. U ovom ciklusu biće dodeljena sredstva koja su preostala posle prvog kruga. RNIDS sufinansira projekte koji spadaju u tri kategorije: marketinške...\nRegistar nacionalnog Internet domena Srbije na osnovu Finansijskog plana za 2010. godinu, Pravilnika o kriterijumima i merilima za finansiranje projekata i odluke Upravnog odbora RNIDS-a od 23. aprila 2010. raspisuje KONKURS za sufinansiranje projekata kojima se ostvaruju osnovni ciljevi RNIDS-a,...\nTender za nabavku usluga data centra i linkova\nRegistar nacionalnog Internet domena Srbije je objavio javni poziv za prikupljanje ponuda za nabavku usluga data centra i linkova. Rok za preuzimanje konkursne dokumentacije je 7 dana, a rok za dostavljanje ponuda je 5. maj 2010. VIŠE INFORMACIJA: Javni poziv\nRegistar nacionalnog Internet domena Srbije je objavio javni poziv za prikupljanje ponuda za nabavku hardvera i pratećeg softvera. Rok za preuzimanje konkursne dokumentacije je 10 dana, a rok za dostavljanje ponuda je 8. februar 2010. VIŠE INFORMACIJA: Javni poziv\nJavni poziv za kupovinu poslovnog prostora\nSkupština Registra nacionalnog Internet domena Srbije je na sednici 7. septembra 2009. odlučila da RNIDS kupi poslovni prostor za svoje potrebe. Javni poziv za kupovinu prostora raspisuje se od 30. septembra 2009. i traje do 26. oktobra 2009. Na javni poziv mogu da se jave svi...\nKonkurs za izbor direktora RNIDS-a\nRNIDS je raspisao konkurs za izbor direktora Registra nacionalnog Internet domena Srbije koji traje od 23. aprila 2009. do 11. maja 2009.\nRNIDS je raspisao Konkurs za izbor direktora Registra nacionalnog Internet domena Srbije koji traje od 4. do 21. novembra 2008. VIŠE INFORMACIJA: Konkurs


Busek: Otvorena pitanja i dalje BiH, Kosovo i Makedonija\nNekadašnji koordinator Pakta za stabilnost Jugoistočne Evrope Erhard Busek izjavio je u Budvi da Balkan više nije glavna loša vijest u svjetskim medijima te da postoje pozitivni pomaci, ali da su i dalje prisutna određena otvorena pitanja u vezi sa situacijom u BiH, na Kosovu i u Makedoniji.\nBusek je zajedno sa bivšim premijerom Crne Gore i liderom vladajuće Demokratske partije socijalista Milom Đukanovićem otvorio Konferenciju o pomirenju, toleranciji i ljudskoj bezbjednosti na Balkanu, koja u fokusu ima temu ''Novi Balkan i proširenje Evropske unije''.\nNa konferenciji je ocijenjeno da na Balkanu i dalje ima nekoliko otvorenih pitanja kao što su funkcionalnost BiH, odnosi Beograda i Prištine, te zastoj u integracijama Makedonije.\nZaključeno je da su evropske i evroatlantske integracije najefikasniji mehanizam za pozitivne transformacije na Balkanu i ukazano na potrebu unapređenja regionalne saradnje, saopšteno je iz Agencije za marketing i strateško komuniciranje.\nKonferenciju je organizovao Evropski centar za mir i razvoj Univerziteta za mir UN.


O KLUBU - AC Kosutnjak\nO klubu AC Košutnjak\nStreličarski klub Košutnjak osnovao je 2008. godine Slavko Stanković sa grupom svojih bliskih prijatelja i istomišljenika. Dizajniran kao sportska oaza koja prati najviše standarde sličnih klubova iz celog sveta, klub je već od osnivanja stekao nepodeljenu naklonost sportske javnosti i epitet jedinstvenog strelilčarskog kompleksa. Zahvaljujući takvoj reputaciji, klub je u proteklim godinama bio domaćin velikih turnira, internacionalnih seminara i kao kruna sportskih takmičenja, tri Državna prvenstva u metnom streličarstvu.\nKlub je otvoren svih 7 dana u nedelji, i spreman da ugosti sve one koje ovaj sport privlači, bez obzira na uzrast, fizičke predispozicije i prethodno iskustvo, bilo da streličarstvom žele se bave rekreativno ili imaju takmičarske ambicije.\nTeren Streličarskog kluba Košutnjak zadovoljava sve vrhunske standarde streličarskog sporta, i jedini je teren takve vrste u našoj zemlji sa sertifikatom Ministarstva unutrašnjih poslova Republike Srbije. Nalazi se u zelenoj oazi urbane gradske zone, na samo 10km od strogog centra Beograda. Čitav kompleks obuhvata 2 travnata terena različita po veličini, baštu sa kafe-klubom i pratećim prostorijima, i parking prostor na samom ulazu u klub.\nTim koji vodi Streličerski klub Košutnjak je homogena celina koju čine individualci različitih interesovanja i nivoa stručnosti. Ono što ih čini uspešnim je entuzijazam i iskreno uverenje u kvalitet onoga što se u klubu radi i planira. Tim instruktora obučio je do sada veliki broj polaznika po ekskluzivnom programu škole streličarstva Dong Eun Suka, jednog od najtrofejnijih svetskih trenera, sa kojim naš klub uspešno sarađuje.\nStručni tim kluba AC Košutnjak\n"Streličarstvo je divan sport, inspirativan u svakom smislu reči! Pobediti sebe na tako divan, zdrav i sportski način, velika je mudrost i umeće!"\n"Istrajnost i fokusiranost su sastavni deo svakog kvalitetnog treninga. Dobar streličar mora biti spreman na izrazitu posvećenost treningu."\n"Ovo je divan sport u kome svako može da uživa, bilo da se njime bavi rekreativno ili takmičarski! Luk i strela su omiljeni sportski rekviziti i deci i odraslima."\n"Luk. Strela i kultura tela!"\nČlanovi Streličarskog kluba Košutnjak su sportisti i rekreativci različitih uzrasta. Posle završene osnovne obuke, oni koji žele da nastave kao takmičari priključuju se radu sa trenerom i našoj takmičarskoj ekipi koja obuhvata pionirski, kadetski, juniorski i seniorski uzrast. Oni koji žele streličarstvom da se bave samo rekreativno, kao članovi kluba na raspolaganju imaju klupsku opremu i teren koji je otvoren svih sedam dana u nedelji.